
CHITABU cha cheleko chakwe Isa Masiya, Mwana 


wa Dawudi, Mwana wa Ibrahimu. 

Ibrahimu hakeleka Isaaka ; Isaaka keleka Yakobo ; 
Yakobo keleka Yuda na ndugu zakwe; Yuda keleka 
Farez na Zara kwa Tamar; Farez keleka Hesrom ; 
Hesrom keleka Aram; Aram keleka Amminadab; 
Amminadab keleka Nahshon ; Nahshon keleka Sal- 
moni; Salmoni keleka Boaz kwa Rahab; Boaz keleka 
Obed kwa Ruth; Obed keleka Yese; Yese keleka 
Dawudi, Mundewa. | 

Na Dawudi keleka Sulimani kwakwe wa Uriya ; 
Na Sulimani keleka Rehaboyam ; Rehaboyam kele- 
ka Abiya; Abiya keleka Asa; Asa keleka Yehosha- 
fat. Yehoshafat keleka Yoram; Yoram keleka 
Uzziya; Uzziya keleka Yotham; Yotham keleka Ahaz; 
Ahaz keleka Hezekiya ; Hezekiya keleka Manasseh; 
Manasseh keleka Amoni ; Amoni keleka Yosiya; 
Yosiya keleka Yekoniya na ndugu wakwe magera 
wa howasamigwa Babeli. 

Na hanyuma ya kusamigwa Babeli Yekoniya keleka 
Shealtiel ; Shealtiel keleka Zerubabel; Zerubabel 
keleka Abihud ; Abihud keleka Eliyakim ; Eliyakim 


keleka Azor; Azor keleka Sadok; Sadok keleka 


Ahim; Ahim keleka Eliyud ; Eliyud keleka Eleaza ; 

„ Eleaza keleka Mattan ; Mattan keleka Yakobo; Ya- 

kobo keleka Yusufu yoile mulume wakwe Mariyamu, 

yoile kamweleka Isa iyekwinangigwa Masiya, Navo 

MATTAYO, I. II. 


veleko vose kukonga Iburahimu hatta Dawudi veleko 
ikumi na vinne; na vo kukonga Dawudi hatta kusami- 
gwa Babeli veleko ikuminavinne; na vo kukonga kusa- 
migwa Babeli hatta Masiya veleko kumi na vinne. 
Na cheleko chakwe Isa Masiya hachuwa nhavi: 
Howalagana nyina yakwe Mariyamu na “Yusufu, 
wasinatiwakitanghanile hamwedu, hakoneka kena 
inda kwa Muye Musumhile. Naye Yusufu Mulume 
yahowa mwene kuliganisa yasihanange kumwibusa, 
hakagamba kumuleka kwa chinyele. Hoyowa yaku- 
gelagela nhavi malayika wa Mundewa kamulawila 
mu njozi, kamutamila, Yusufu, Mwana wa Daudi, 
uhogohe kumulonda mukago Mariyamu: kwa nhani 
cho yokweleka no chicho cha Muye Musunhile. 
Naye kokweleka mudodo mulume komwinanga disina 
dyakwe Isa, kwa nhani no yeye kowahonya wanhu 
wakwe mu wihi wawo. Nhavi vose havitendigwa 
yafuluswe dyo yalongigwa na Mundewa kwa wago- 
nesi, yakulonga, langisa, Mwana mwali kokwigala 
inda, naye kokweleka Mwana, na momwinanga disina 
dyakwe Emmanueli, dyoile dilongigwa, Mulungu 
nase. Hoyenuka Yusufu mu nhongo, katenda vina 
voyalongigwa na Malayika wa Mundewa kamulonda 


5 mukagwe; aha hamumanyile hatta keleka mwangwe 


wa kulongola kamwinanga disina dyakwe Isa. 

- HOYELEKWA Isa mu Betulehemu wa Uyahudi, 
majua ga Mundewa Herode, wamajusi wa Masharika 
wafika Yerusalemi; walonga, Kowa hoki yeye yoile 
kelekwa Mundewa wa Wayahud? Kwa nhani chona 
nyeredzi zakwe mu mashariki nase chija chimufuga- 
mile. Hoyahulika yaya Mundewa Herode kona 
usungu na Yerusalemi yose naye. Kakonghola wa- 
kohani wakulu wose na wawandiki wa wanhu, kawosa, 
Masiya kusigwa yelekeligwe hoki? Nawo wamuta- 
mila mu Betulehemu ya Uyahudi, vina voyawandikwa 
na wagonesi nagwe Betlehemu si ndodo mu wajumbe 
wa wayahudi kwa nhani mu Gwegwe kolawa Mu- 
ndewa yoile kowatema wanhu wangu Israeli. Bassi 
Herode hoyawenanga kwa chinyele Wamajusi ka- 
wosa muno magera ga milaki nyeredzi hoyoneka, . 
Kawatuma Betulehemu, kawatamila, luteni, muka- 
langisise. mbuli ya Imwana; na muhamona muni- 

MATTAYO, II. ILI. 


tumile nsachilo ninga naniye nije nimufugamile. 
Howamuhulike Mundewa, waluta, naye nyeredzi yo 
wonile mu Mashariki iwalongolela hatta ija ima 
muchanya ya hanhu ho yali Imwana. Wahayona 
nyeredzi wasekelela luseko luswamu. Wengila ku- 
nyumba wamona Imwana na Mariyamu Nyinakwe; 
wafugama na wamufugamila; na wahamala kuhola 
sawo yawo wamulafila, tunu, na thahabu, na uvumba, 


na manemane. Na howakonesigwe mu njozi wasi- ` 


muile Herode waluta kwawo kwa njila zingi. 

Na wawo howamala kuluta kwawo, Malayika ya 
Mundewa kamulawila Yusufu mu njozi, kamuta- 
mila, winuke, umulonde Mwana na Nyinakwe, 
utije, batta Misiri, wikale uko hatta manikukuta- 
mila; kwa nhani Herode komuhananga Mwana 
yamwagilise. Naye hoyenuka kalonda Mwana na 
Nyinakwe mu chilo kaluta hatta Misiri. Kowa 
ukudya hatta hoyofa Herode; hatta dyofuluswe 
dyoyalonga Mundewa kwa wagonesi, yakulonga, mu 
Misiri nimwenanga mwanangu. Naye Herode ya- 
hona kwamba kadanhilisigwa na wamamajusi, kowa 
na nyono nyingi katuma kakoma waana wose, awoile 
mu Belulebemu na Iwimbi lwakwe lose, kukonga 
mimwaka mili awoile wahunguka kwa magera go- 
yamanya kwa mamajusi. Nobaho dyofuluswa dyo- 
yalonga mugonesi Yeremiya, yakulonga, dijwi di- 
hulikigwa mu Rama, chililo na malililo makulu, na 
usungu wingi, Raheli yakulilila wanagwe, yahavumile 
kuhongeswa, kwa nhani hachaka. 

Hoyofa Herode, Malayika ya Mundewa kamula- 
wila Yusufu mu njozi mu Misiri, kamutamila, Leguka, 
umulonde mudodo na nyinakwe, ulute chilunga cha 
Jsraeli: wadya wofa awoile wohahanga muye wa 
Mudodo. Kaleguka kamulonda mudodo na nyina 
keja chilunga cha Israeli. Ninga hoyahulika ya 
kwamba Arkhelawo katema mu Uyahudi hanhu ha 
Herode Babakwe kogoha kuluta uko. Na hoyona 
jawabu mu njozi kaluta zakwe hatta chilunga cha 
Galilaya, keja kekala hasi mu kaya yoile inangigwa 
Nazareti; ninga dyongeswe dyoile dilongigwa nawo 
wagonesi, kokwinangigwa Munazarayo. 

MAJUA gadya keja Yohana Mubatizaji yakulonga 

ð ba 

MATTAYO, III. IV, 


mu nyika mwa Uyahudi, yakulonga, lambeni; kwa 
nhani Undewa wa kulanga ukusegelela. Yuyo no 
yeye yoile kalongigwa na Mugonesi Isaya, yakulonga, 
dijwi dyakwe yekulila mu nyika, tendeni njila ya 
Mundewa, goloseni njila yakwe. Naye Yohana ha- 
kowa na vivalo ya njwili za ngamila, na lukowa wa 
nghingo mu chuno mwakwe, na chakudiya chakwe 
zige na uki ya kumbago. 

Wamulawila Yerusalemi na Uyahudi wose na chilu- 
nga chose ya lwandi wa Yardeni, wabatizwa naye mu 
luwanda Yardeni wakuvumila wi hi wawo. Hatta . 
hoyawona Mafarisayo wengi na Masadukayo wengi 
wakwija kwa ubatizo wakwe, kawatamila, Anye, 
waana wa majoka, nani yo yoile kawonesa mutije 
nyono yokwijile 4 'Tendeni mamudiyo yoile gayagi 
kulamba. Muhagele kulonga mu moyo, chenaye 
Baba, no yeye Iburahimu ; kwa nhani nikuwatamila 
ya kwamba Mulungu yakudaha kwa mawe yaya kumu- 
tendela Iburahimu wadodo. Hatta diyero nhemo 
ikwikala mwisina mwa mabiki ; nayo dyo dyose dibiki 
idisikweleka mamudiyo maswamu dikutemwa, diku- 
tagigwa mu moto. Aniye nikubatizwa kwa meji kwa 
kulamba : yeye yeikunyandamila ni mungufu kusuma 
aniye, isinyagila hatta kwigala vilwatu vyakwe; naye 
kowabatiza kwa Muye Musunhile na kwa moto. 
Pepewo dyakwe dya mu mukono mwakwe naye ko- 
sunha muno sakafu yakwe, konghola uhemba mu 
kano ninga mabusi koyasoma kwa moto usikusima. 
Nobaho Isa yakulawa Galilaya yakumufikila Yohana 
mu Yardeni, yabatizwe naye. Ninga Yohana kamu- 
łemesa, yakulonga, aniye inyagila kubatizwa nagwe, 
nagwe kwija kwangu? Kamuhitula Isa kamutamila 
uleke sambiha kwa nhani nhavi ichagila kongesa ku- 
liganisa kose. Kumala kamuleka. 

Naye Isa hoyamala kubatizwa kalawa siludaha mu 
meji : ulanga ugubuka, kona Muye wa Mulungu uku- 
dulika vina njiwa, ukamwijila: na dijwi mu ulanga 
ikulonga, Yuyu ni Mwanangu nimwendile yoile 
kanyendesa. 

ISA kalongoswa mu nyika na Muye yagesigwe na 
Shetani. Kafunga majua makumi manne misi na 
chilo hanyuma kona njala. Mudasi kamusegelela ka- 

MATTAYO, IV. 


mutamila hono ni gwegwe Mwana wa Mulungu 
Uyalongele mawe aya yowe vinolo. Kamuhitula ka- 
longa, iwandikigwa, munhu hekwikala kwa chinolo du, 
ninga kwa nonga ikulawa mu mulomo wa Mulungu. 
Bassi Shetani kamwigala hatta kaya inoga, kamwika 
muchanya ya munara wa hekalu, kamutamila ; hono 
nigwegwe Mwana wa Mulungu, ukigume hasi; kwa 
nhani iwandikigwa kokutumila malayika wakwe, wa- 
kwigala mu mikono mwawo, uhatowe mugulu wako 
mu diwe. Isa kamutamila iwandikigwa kayhi, uha- 
mugese Mundewa Mulungu wako. Shetani kamwi- 
gala kayhi mu ditunda dikulu muno, kamonesa 
Undewa wose wa mu isi, na ukulu wawo, kamuta- 
mila, azi yose nokwingha, uhafugama kunifuga. 
Naye Isa kamutamila, luta kwako Shetani; kwa 


G Gi 


nhani iwandikigwa, komufugamila Mundewa Mulu- |, 


ngu wako, naye yuwayeka komufuga. Bassi Sheta- 
ni kamuleka, na Malayika weja wamwimilisa. 

Hoyahulika Isa ya kwamba Yohana kohigwa 
kaluta zakwe hatta Galilaya. Kaleka Nazareti, keja, 
kekala Kapernaumi woile uko pwani mu Iwimbi lwa 
Zabuloni na Nafthalim ; ninga dyongeswe nonga ya 
mugonesi Isaya, yakulonga, chilunga cha Zabuloni na 
chilunga cha Nafthalimi, njila ya luwanda, kumwambu 
wa keli wa Yardeni, Galilaya ya makungugo; wanhu 
woile wekala mu chilo wona ujeru mwingi, na wadya 
awoile wekala hanhu na chinyefu ya kufa ujeru uwa 
dulikila. 

Kukonga baho kakonga Isa kulonga na kugamba, 
Lambeni, kwa nhani Undewa wa kulanga uku- 
segelela. 

Hoyowa Isa yakulalamuka habehi na Iwanda lwa 


Galilaya, kona ndugu weli, Simani yoile kenangigwa. 


Petro na Andrea munduguze, wakuguma lwavu mu 


luwanda kwa nhani hawowa wavuvi. Kawatamila, | 


nyandamileni naniye nowatenda wavula wa wanhu. 
Siludaha waleka nyavu zawo wamwandamila. 

Yahalutilila kumwande, kona ndugu weli wengi, 
Yakobo wa Zebedayo na Yohana nduguye, mu chombo 
hamwedu na Baba yawo, wakugolosa nyavu zawo: 
kawenanga. Siludaha waleka chombo na Baba yawo 
wamwandamila, 

7 


15 


22 








owalowa w Al 


10 


16 


17 


MATTAYO, IV. V. 


Katalamuka Isa Galilaya yose yakufunda mu ma- 
kanisa yawo, na kutamila nsachilo ya Undewa na 
kuhonya watamu wose na usoka wose mu wanhu. 
Zilawa zinonga zakwe mu Sham yose: wamwigala 
wose woile kuwa watamu, woile wakoligwa na matamu 
yengiyengi na kusungha, nawo awena mpepo, na 


5 awena chilalu, na awena kusohoka ; kawahonya. Ma- 


lundo mengi yamwandamila, kalawa Galilaya, na 
Dekapoli, na Yerusalemi, na Uyahudi, na kumwambu 
ya keli ya Yardeni. 

YAHAYONA malundo yakukwila mwitunda ; ke- 
kala hasi wasungula wakwe wamwijila. Kagubula 
mulomo wakwe kawafunda, yakulonga : ibeka woile 
wakiwa kwa moyo; kwa nhani wawo ni Undewa wa 
kulanga. Ibeka awena usungu; kwa nhani woho- 
ngeswa. Ibeka awena digoya; kwa mhani wohala 
chilunga. Ibeka awena njala na nghilu kwa kuliga- 
nisa; kwa nhani wokwiguta. Ibeka awena ubasi; 
kwa nhani wokona ubasi. Ibeka awoile wera mi- 
moyo; kwa nhani womona Mulungu. Ibeka aweku- 
golosa digoya; kwa nhani wokwinangigwa waana 
wa Mulungu. 

Ibeka awekuwingigwa kwa chinghone ya kuligani- 
sa; kwa nhani Undewa wa kulanga ni wawo. lIbeka 
nyenye howahananga kuwaliga, na howahananga 
kuwainga, na howahananga kulonga muchanya 
yenu wo wose mbuli ihile kwa udasi kwa chinghone 
yangu. Sekeleni, mukendeswe: ya kuwa mboto 
yenu nyingi kulanga: kwa nhani vina yaya ha- 
wawainga wagonesi awoile kumwande yenu. 

Nyenye ni munyu wa chilunga : ninga vina munyu 
udoda wagumigwa nhani munyu ? Si dinoga kayhi 
ngo ninga kutagwa kunje, ilwatigwe na wanhu, 
Nyenye ni ujeru wa chilunga, Kaya isidaha kufiswa. 
yoile muchanya ya ditunda: aha isikwasigwa taa 
yikugumigwa hasi ya chisege, ninga kwikigwa 
muchanya ya chuma chakwe nayo ikumulika wose 
awoile umo mu uyumba. Ujeru wenu ukumulika 
nhavi kumwande ya wanhu, hatta wone nhenda yenu 
viswamu, wamutunye Baba yenu yoile kulanga. 

Muhagamba nija kuzibana torati aha wagonesi. 
Sijile kubana ninga kufulusa Kwa nhani chaweru 

nikuwatamila hatta ulanga na isi hozikuhera aha 
chi harufu imwedu aha mbuli imwedu ya torati isi- 
kwagilila, hatta zose zofuluswa. Naye yohananga 
kuzibana mbuli yiyo yumonga hatta ndodo kusuma 
zose, yahafundigwa mbavi wanbu kokwinangigwa 
mudodo mu Undewa wa kulanga; naye yohananga 
kuzitenda na kozikuwafunda, noyeye yokwinangigwa 
mukulu mu Undewa wa kulanga. Kwa nhani niwa- 
tamila honoisuile kuliganisa kwenu iluta kuliganisa 
yawo wawandiki na Mafarisayo, musikwingila mu 
Undewa wa kulanga. Haruhulika wanhu wa katali 
woile walonga uhakome, naye iyekukoma imwagila 
kulamulwa, naniye nikuwatamila wo wose iyekona 
nyono kwa munduguzo chaka imwagila kulamulwa 
naye iyekumutamila ndugu wakwe Raka, imwagila 
ideha: naye iyekulonga kubwarata, imwagila moto 
wa Jehannum. 

Hatta uhowa kwigala mafuwo yako hatta matha- 
bahu, na uko uhagelagela ya kwamba munduguzo 
kenayo mbuli muchanya yako; leka mafuwo yako 
uko kumwande ya mathbahu, ulute ukakiyende 
kukonga na munduguzo, banyuma uye ukalafe 
mafuwo yako. Ulagane na munghondo wako chim- 
wandemwande uhowa naye mu njila, munghondo 
yahakwigalile kwa Mukulu, aha mukulu yahaku- 
lafe kwa wajelelo, aha uhagumigwe mu chumba. 
Chaweru nikutamila, hulawa kudya hatta komala 
kuliha pesa la mhero. 

Muhulika wanhu wa katali vowalonga, uhengilile. 
Naniye nikuwatamila, wose munhu ikumulangisa 
hatta kumusulumila, kamala kumwingilila naye mu 
moyo mwakwe, Vina digiso dyako dya kulume di- 
kwingha nyono udingwole, uditage kutali; ibeka 
chilungiso chimwedu chako chibanike, aha mutufi 
wako mugima uhatagigwe mu Jehannum. Na vina 
mukono wako wa kulume ukwingha nyona, udumule, 
utage kutali; ibeka chilungiso chimwedu chako 
chibanike, aha mutufi wako mugima uhatagigwe mu 
Jehannum. 

Ilongigwa, munhu yahaleka muke, yayamwingha 
khati ya sawo. Naniye nikuwatamila, munhu iye- 
kumuleka muke, ninya kwa chinghone ya kwingilila, 

MATTAYO, V. VI. 


kamutenda iyekwingilila ; naye iyekumukwela yoile 
kalekigwa yakwingilila. 

Hamuhulika kayhi hailongigwa nawo wa katari 
uhatende kilaha ninga umongesele Mundewa nyapo 
zako. Naniye nikuwatamila, ubakilahe nhana aha 
kwa kulanga, nobaho digoda dya Mulungu; aha kwa 
isi, nobaho hanhu ha nyayo zakwe; aha kwa Yerusa- 
lemi, noiyo kaya ya Mundewa mukulu ; aha uhakilahe 
kwa ditwi dyako, kwa nhani hudaha kutenda lwijili 
lumwedu aha lujeru aha lutitu. Malonga yenu yowe, 
hano, hano; ng'o, ngo: kwa nhani iyokusuma yaya 
yakulawa mu ubi. Muhulika hailongigwa, igiso kwa 
igiso, na igego kwa igego. Naniye niwatamila, muha- 
kisume na wihi ninga munhu iyekukutowa funda ya 
kulume, umubidusile na ya keli; na iyekukuhananga 
kukufukusa yalonde musweka wako, umulekele na 
dikoti ; na iyekuhananga kukulongosa milio imwedu, 
ulute naye mbili. Iyekutasa mwinghe ; uhabiduke 
kwakwe iyekuhananga kwasima. Hamuhulika ya 
kwamba hailongigwa, Mwende miyago na musule 
munghondo wako. Naniye. nikuwatamila yendeni 
wanghondo wenu, wamoteseni awekuwaligita, muwa- 
tendele maswamu awekuwasula, muwatasile awe- .. 
kutendele vihile, nawo awekuwinga; mone kuwa 
waana wa Baba yenu yoile kuulanga, iyekutenda 
dijua dyakwe diwadulikile wehile na waswamu, iyeku- 
wengha mvula awena kuliganisa na awechaka kulig- 
anisa Nanye muhawenda awekuwenda mwenayo 
mboto i hoki? Hatta mapublikano wasikutenda 
nhavi? Nanye muhawalamusa wandugu zenu du, 
muwasuma nhani? Hatta mapublikano wasikutenda 
nhavi 4 Muwe wakangale, vina Baba wenu yoile 
kulanga ni mukangale. 

LANGISENI muhatende kuliganisa yenu kumwa- 
nde ya wanhu, ukonigwe nawo ; kwa nhani uhatenda 
nhaivo nghukona mboto kwa Baba yenu yoile 
kuulanga. Kwa chinghone yiyi, maukuzitenda sa- 
daka uhatowe musumari kumwande yako vina wadasi 
mu masunagogi na mu njila, wone kutunya kwa 
wanhu Chaweru nikuwatamila wona mboto yawo. 
Ninga gwegwe voukutenda sadaka, hatta mukono 
wako wa kumoso uhamanye mukono wa kulume 

hoyekutenda: hatta sadaka zako zihowa baho kwa 
chinyele, naye Baba yako iyekona kwa chinyele, 
kokwingha mboto kwa thahiri. 

Nagwe ma ukutasa uhowe vina mudasi awekwe- 
nda kutasa wakwima mu masunagogi na mumhero 
mwa njila, wonigwe na wanhu, Chaweru nikuwatami- 
la wona mboto yawo. Ninga gwegwe maukutasa, 
iugile kunyumba kwako kwa kugati, hatta uhamala 
kuhinda mulango, umutase Baba yako yoile kwa 
chinyele, na Baba yako iyekona kwa chinyele kokwi- 
ngha mboto kwa mwazi. Nanye mamukutasa muha- 
longe mbuli chaka vina wanhu wa makungugo, awe- 
kugamba wovumiligwa kwa malonga yawo ya kuwa 
mengi. Muhakiligane na wawo; kwa mhani Baba 
yenu iyamanyile vomukuhananga kumwande ya 
nyenye musinati-mumutase. Bassi mutase vina 
nhavi: : 

Baba yetu go woile ku ulanga, Disunhike disina 
dyako. Undewa wako wije. Dyoukwenda ditendi- 
gwe, vina kulanga nhavi mu isi. Uchinghe diyero 
chidiyo chochikuhananga. Uchilekele madeni getu, 
vina vochikuwalekela awechiswesila na aseye, Uha- 


- chigale mu mageza ninga uchihonye mu ubi. Cha- 


weru yako gwegwe ni Undewa na Ngufu na Kutunya 
hatta majua gose. Hano. 

Kwa nhani muhawonela ubasi wanhu maswesa ya- 
wo, naye Baba yenu wa kulanga kowonela ubasi 
nyenye; ninga hono musiwonele ubasi wanhu ma- 
swesa yawo, aha Baba yenu howonela ubasi maswesa 
yenu. 

Mamukufunga, muhowe vina wadasi awena chihanga 
cha ukiwa, kwa nhani wakwasakanya vihanga vawo, 
ninga wonigwe na wanhu wakufunga.  Ubaweru 
niwatamila wona mahumbilisa yawo. Ninga agweye 
maukufunga ukigume mafuta mwitwi; ukanawe 
chihanga ; ninga uhonigwe na wanhu ukufunga ninga 
na Baba yako yoile kwa chinyele; na Baba yako 
iyekona kwa chinyele kokwingha kuhumbilisa kwa 
bajeru. Muhakiikile sawo mu isi izikubanika na 


makuni na kanga, na wahiji wakutula na kuhija; 


ninga kiikileni sawo kulanga kosizikubanika na 
makuni, aha na kanga, aha wahiji wasikutula aha 

wasiknhija; Kwa nhani zihowa sawo zenu, kahi na 
maya wenu wokuwa uko. 

umuli lwa mutufi ni digiso ; digiso dyako dihowa 
kwa dimwedu, mutufi wako wose womema ujeru ; 
ninga digiso dyako dihowa diha, mutufi, wako wose 
womema chilo. Ujeru wuile umo mugati yako uhowa 
chilo, chilo i hoki nghulu ? 

Hasina munhu yadahile kuwatogomela Wandewa 
weli : kwa nhani aha komusula yumonga yakumwe- 
nda ya keli; hagela komukola yumwedu yakumulema 
wa keli. Musidaha kuwatogomela Mulungu na 
Mamona. Kwa chinghone yiyi nikuwatamila, muha- 
kibuse kwa kwikala kwenu, modiaki, aha mokunywa- 
ki; aha kwa mutufi wenu movałaki. Si kwikala 
kongesa ya chakudia, na mutufi kongesa ya vivalo ? 
Langiseni madege ga ulanga, wasikuhanda, aha 
wasikugola, aba wasikwika mu kano; ninga Baba 
yenu ya kulanga yakuwangisa wadya. Nanye musi- 
wasuma wawo? Nani wenu ayekuhananga, iyeku- 
daha kukiyongesa utali wakwe kwa mukono umwe- 


du? Nhani mukibusa kwa suke? Gelageleni malua 


ya migunda vogekota, gasikutenda milimo aha gasiku- 
binga, ninga nikuwatamiła aha Sulimani mu Undewa 
wakwe wose havalile vina dimonga dyawo. Kwa 
nhani Mulungu yahavasa nhavi manyagala ya migu- 
nda agoile diyero, hausiku yakutagwa mu moto, 
nghokongesa kuvasa nyenye, anye wa kuhuwila 
kukefu? Kwa chinghone ayi, muhakibuse mukulo- 
nga, Chokudiaki, hagela chokunywaki hagela chova- 
laki? Kwa nhani yayo yose makungugo wakuyaha- 
nanga. Kwa nhani Baba yenu ya kulanga kayama- 
nya ya kwamba mukuyahananga yaya yose. Hana- 
ngeni kukonga Undewa wa Mulungu na kuliganisa 
yakwe, na yaya yose mokwigaliligwa. Muhakibuse 
kwa hausiku: kwa nhani hausiku yokwibusa kwa 
mbuli yakwe. Yonela kwa dijua dihile dyakwe. 

MUHALAMULE, muhalamuligwe. Kwa nhani 
na malamuli yadya vomukulamula, molamuligwa: 
na kipimo kidya vomukupima mopimiligwa kayhi 
nyenye. 

Nhani ukulangisa chigome choile mwigiso mwa 
munduguzo, aha $ WE eea dibiki dyoile mwigiso 

mwako? Hagela komutamila nhani mu nduguzo, 
unileke nileguse dibasi dyoile mwigiso mwako: na 
'langisa hena ibiki mwigiso mwako gwegwe? Agwe 
mudasi, legusa kukonga dibiki mwigiso mwako, 
nobaho hokona muno uleguse dibasi mwigiso mwa 
munduguzo. Uhawenghe mabwa voile visunhile; 
aha uhatage lulu zenu kumwande ya nguruwe, waha- 
silwate kwa migulu yawo, aha wababiduka wahawa- 
dege nyenye. | 

Taseni na mokwinghigwa ; hanangeni na mokona ; 
gongwondeni na mokumulilwa; kwa nhani wose 
lyekutasa yakwinghigwa, na iyekuhananga kona, na 
iyekugongwonda yakukumulilwa, Hagela munhu ye 
hoki wenu mwanagwe yahamutasa chinolo yakumwi- 
nghe diwe? Aha yahatasa disomba yamwinghe 
njoka? Vina nyenye kayhi, moile weha, mumanya 
kuwengha wadodo wenu viswamu, Baba yenu yoile 
kulanga kokongesa kuwengha viswamu awekumuta- 
sa? Kwa chinghone yiyi, dyo dyose dyomukuhananga 
kutenda na wanhu, nanye muwatendele nhaivo; kwa 
nhani noiyo torati na wagonesi. | 

Ingileni mu mulango musisili ; kwa nhani mugala- 
mu mulango, na ugałamu mu njila ikwigala kufa, 
nawo wengi awekwingila; kwa nhani musisili ni 
mulango, na wina ukiwa njila ikwigala ugima, nawo 
wakefu awekuyona.  Langiseni kwa wagonesi wa 
udasi, mawakuwijila mu vivalo ya nghoólo, ninga kwa 
kugati ni mabwa wa kumbago awoile wakali. Mowa- 
bula kwa mamudiyo yawo. Wakubawa malela kwa 
miwa hagela mukuyu kwa misega?  Nhaivo dyo 
dyose dibiki diswamu dikweleka mamudiyo maswamu, 


na dibiki dibile dikweleka mamudiyo gehile. Dibiki 


diswamu disidaba kweleka mamudiyo gehile, aha 
dibiki dihile kweleka mamudiyo maswamu.  Dyose 
dibiki idisikweleka mamudiyo maswamu dikutemigwa 
dikutagigwa mu moto. Nhaivo kwa mamudiyo yawo 
mowabula. 

Si yeye wo wose iyekunitamila Mundewa, Munde- 
wa, yo kwingila mu Undewa wa kulanga, ninga iye- 
kuditenda dyo yendile Baba yangu yoile ku ulanga. 
Wengi wonitamila dijua diya, Mundewa, Mundewa, 
chisikulonga ugonesi mu disina dyako? Chisikuwi- 

nga mpepo kwa disina dyako? Chisatenda r majuma 
mengi kwa disina dyako? Nobaho nowatamila siwa- 
manyile chaweru: nilegukileni wose umukutenda 
vihile. Bassi wo wose iyekuhulika malonga yangu 
yaya, koyatenda, nomuliganisa na munhu yena mizu- 
ngu, yoile kajenga nyumba yakwe mu diwe; mvula 
ikatonya, meji mengi yeja, mpeho zikapubuta, zikato- . 
wa nyumba idya, ihogwe; kwa nhani lufulunda yakwe 
hakowa mu diwe. Na wose iyekuhulika malonga 
yaya yangu, ihekutenda, koliganiswa na munhu ya 
bwarata, yoile kajenga nyumba yakwe mu musanga ; 
mvula itonya, meji mengi yeja, mpeho zikapubuta, 
zitowa nyumba idiya, yugwa; na kugwa kwakwe 
kukulu. 

Yuwa hoyamala Isa malonga yaya, malundo waju- 
misa kwa mafundo yakwe; kwa nbani hakawafunda 
vina iyena ngufu, aha si vina wawandiki. 

HOYADULIKA mwitunda malundo mengi wa- 


- 2 mwandamila. Keja na munhu iyena disango kamu- 


GO "JO 


fugamila, kalonga, Mundewa vina uhenda kodaha 
kunisunha. Isa kagolola mukono wakwe, kamudumi- 
sa, kalonga, nyenda; usunhiswe. Siludaha disango 
dyakwe disunhika. Isa kamutamila, langisa, uhamu- 
tamila munhu, ninga luta kwako, ukamonese muko- 
hani, ukalafe sadaka Musa voyalonga kwa kukonyesa 
kwawo.  Hoyengila Isa mu Kapernaumi, Mukulu 
keja kamutasa, kalonga, Mundewa, mutogoma kagona 
kwangu iyena kudoda yakutamigwa muno. Isa 
kamutamila, nokwija nimuhonye. Mukulu kahitula, 
kalonga, Mundewa isinyagile Gwegwe kwingila hasi 
ya kano yangu: ninga ulonge nonga du, na. mutogo- 
ma wangu kohona. Kwa nhani mimi ni munhu hasi 
ya ngufu, nina asikari hasi yangu; nihamutamila ayu 
luta, kaluta ; na yungi, nyagula, keja; na mutumwa 
wangu, tenda nhavi, katenda. Yahamuhulika Isa, 
kajuma, kawatamila woile wamwandamila ; chaweru 
niwatamila sonile kuhuwila kukulu vina ai aha mu 
Israeli. Naniye niwatamila ya kwamba wengi 
wolawa mashariki, na magaribi, wokwikala na Ibrahi- 
mu na Isaaka na Yakobo mu Undewa wa kulanaga ; 

na waana wa Undewa wogumigwa mu chilo cha 
kunje, no uko chililo na kudiya meno. Isa kamuta- 

mila mukulu, luta kwako, na vina vo uhuwile, wone. 
Mutogoma wakwe kahona dijua didya. 

Hoyengila mu nyumba mwa Petro, kamona mu- 
kwewe wakwe kagona, kodoka ipungo. Kamukwafa 
mukono, ipungo dimuleka: kaleguka, kawagojela. 
Hoyowa hegulo wamwigalila wengi awena mpeho: 
kawawinga “mpeho kwa nonga, “kawahonya wose 
hawowa watamu: dyongeswe dyo yalongigwa na 
Mugonesi Isaya, yakulonga, yeye hakalonda usoka 
wetu, kegala utamu. 

Isa hoyona malundo mengi wakumusungulika, 
katamila kuloka hatta kumwambu wa keli. Mu- 
wandika yumonga keja kamutamila, Mwalimu, nokwa- 
ndamila houkuluta kose. Isa kamutamila, mbweha 
zinayo pango, na ndege za ulanga mafulu: ninga 
mwana wa Adamu hena ha kugona ditwi dyakwe. 

Musungula wakwe yungi kamutamila Mundewa 
unilegusile kukonga, nilute, nimukatile Baba yangu. 
Isa kamutamila nyandamila: uwaleke wafile waka- 
tile wafile wawo. 

Yahakwila mu chombo, nawo wazungula wakwe wa- 
mwandamila. Na mp'eho nghulu yuwa mu luwanda, 
hatta chombo chigubikigwa na mabingu ; naye ha- 
kowa mu nhongo. Wazungula weja wamwinusa, 
wamutamila, Mundewa, uchihonye, chikufa. Kawa- 
tamila, nhani mukogoha umwina kuhuwila kukefu ? 
Yahamala kenuka hazilemela mpeho na meji, yuwa 
telele nghulu. Wanhu wajuma walonga, munhu 
waki ayu, hatta mpeho na meji gamuhulika? Naye 
kafika lwandi lwa keli mu chilunga cha Wagergeseni 
Wamwijila weli awena mp'epo, wakulawa mu vilalo, 
walila muno, hatta hekudaha munhu kukola njila 
nyiyo. Walila, walonga china choni nagwe, Isa, 
Mwana wa Mulungu ? kwija kuchiluma kumwande 
ya magera getu? Hakuwa uko kutali itewa dya 
nguruwe wengi wakudia. Bassi mpepo wamutasa, 
walonga vina kochiwinga, uchileke chiwalutile ditewa 
dya nguruwe. Kawatamila, luteni, Walawa waluta 
mwitewa mwa nguruwe. Na ditewa dyose dya 
nguruwe waluta mwande wadulika mu wanda, wafa 
mu meji. Wadimi watija, waluta ukaya, wawatamila 

walawa wamwijila Isa; hatta howamufika wamutase 
yaleguke mu Iwimbi lwawo. 

KAKWILA mu chombo, kaloka, kafika mu kaya 
mwakwe yeye. Wamwigalila iyena kusohoka kagona 
mulili. Na Isa yahona kuhuwila kwawo, kawata- 
mila awena kusohoka, moyo wako uwe mukulu, 
mwanangu; kulegusiligwa wihi wako. Na lwandi 
wa wawandiki walonga mu moyo, mudasi yuyu. 
Naye Isa yahona magelagela yawo, kalonga, Futa 
yaki, mukugelagela vihile mu mimoyo mwenu? I 
hoki ihuhile, kulonga kulegusiligwa wihi- wako, hagela 
kulonga, ima, ukagende? Ninga mumumanye 
Mwana wa Munhu no yeye iyena ngufu mu chilunga 
kulegusa wihi, (kamutamila iyena kusohoka,) ima, 
winule ulili wako, ulute kunyumba kwako. Kenuka 
kaluta kwakwe hatta kunyumba kwakwe. Waha- 
mona malundo wajuma, wamutunya Mulungu yoile 
kalafa ngufu vina azi kwa wanhu. 

Hoyalawa kudya Isa, kamona munhu yakwikala 
forothani, yoilekenangigwa Mattayo. Kamutamila, 
nyandamile. Kenuka kamwandamila. 

Hoyowa hoyekala hasi munyumba, weja mapubli- 
kano wengi, na wengi awena wihi, wekala hamwedu na 
Isa na wasungula wakwe. Mafarisayo howona wawa- 
tamila wasungula wakwe, chinghone yaki Mufundi 
wenu yakudiya na mapublikano nawo awena wihi ? 
Yahahulika Isa kawatamila, wagima wasikumuha- 
nanga muganga, ninga watamu. Luteni mukakifuse 
choni achi, nikuhananga ubasi, aha si sadaka: kwa 
nhani sijile kuwenanga awena kuliganisa, ninga 
awena wihi walambe, 

Wamwijila wasungula wa Yohana, wamutamila, 
chinghone yaki sese na Mafarisayo chikufunga mi- 
kangha mingi, ninga wasungula wako wasikufunga ? - 
Isa kawatamila, awena łusona wadaha kulila, yabowa 
Mundewa nawo? Ninga madjua gokwija howohana- 
nga kulegusiligwa Mundewa wa lusona; majua 
gadya wofunga. Kusina munhu iyekuguma chipa- 
nde suke nyisha mu suke ya katali; kwa nhani yoile 
igumigwa kuditenda kubana suke, na iyoidegeka 
ikongesa kudegeka. Aha wańhu wasikuguma ugimbi 
mushya mu kisulu chigono; ninga kisulu chikutu- 

lika na ugimbi ukwitika, kisulu chibanika : ninga 
wakuguma ugimbi mushya mu kisulu kishya na zose 
zeli zikunoga. 

Hoyowa yakuwatamila malonga yaya yakwija mu- 
kulu yumonga kamufugamila, kamutamila, Mwana 
wangu hatta sambiha kofa ninga uheja gwegwe umu- 
wike mukono kohona. Kenuka Isa kamwandamila 
na wasungula wakwe. 

Na mwanamuke yoile kuwa mutamu na kulawa 


18 


19 
20 


sakame mimwaka ikumi na mili, keja kunyuma . 


yakwe kamukwafa lukindo lwa suke yakwe: kwa 
nhani hakalonga mu moyo, vina nihaukwafa du luki- 
ndo lwa suke yakwe nohona. Isa kabiduka, kamona, 
kamutamila, moyo wako na uwe mukulu, Mwana; 
kuhuwila kwako kukuhonya. Na mwanamuke ka- 
hona kukonga dijua didya. Isa hoyafika mu nyumba 
kwa mukulu, kawona wakutowa milemo na malundo 
wakutenda kujoja, kawatamila, legukeni ; kwa nhani 
mwanike nghofile; kagona du.  Wamusekelela. 
Hatta malundo howamala kulawa, kengila kaulonda 
mukono wakwe, mwanike kema. Zikahulika zinonga 
zizi mu chilunga chidya chose. 

Naye Isa hoyowa yakulawa kudya, wadula weli 
wamwandamila walila, walonga, uchonele ubasi, 
Agwe Mwana wa Dawudi. Hoyafika mu nyumba, 
wadula weja Isa kawatamila muhuwila nidaha 
kutenda yaya?  Wakamutamila, chaweru Mundewa. 
Kakwafa meso yawo yakulonga, kwa chipimo ya 
kuhuwila kwenu na mone. Meso yawo yagubuka ; 
Isa kawalangisa, yakulonga, langiseni yahamanye 
munhu. Ninga walawa wakamulongela mu chilunga 
chidiya chose. | 

Nawo wakulawa wamwigalila munhu chibubu iye- 
na mpepo. Kamuwinga mpepo, yudya chibubu 
kalonga. Wajuma malundo, wakulonga, hahonigwe 
nhani nhavi mu Israeli. Mafarisayo walonga, kwa 
Mukulu wa mpepo yakuwinga mpepo. 

Kazunguluka Isa kaya zose zikulu na zidodo, 
kafunda mu masunagogi yawo, katamila nsachilo ya 
Undewa, kahonya watamu wose woile mu wanhu. 
Hoyawona malundo, kawonela ubasi kwa nhani howa 
wasoka muno na wamwaguka vina zingholo wasina 

Mudimi. Kawatamila wasungula wakwe, Kugola ni 
lugano na watogoma milimo wakefu ; nyenye mutaseni 
Mundewa wa kugola, yegale watenda milimo mu 
kugola yakwe. 

KAWENANGA wasungula wakwe ikumi na 
weli, kawengha ngufu muchanya ya mpepo ihile, wai- 
winga, na wahonye utamu wose na usoka wose. Bassi 
masina yawo wejumbe ikumi na weli, ni yaya; wa 
kukonga Simani yoilekenangigwa Petro, na Andrea 
munduguze; Yakobo wa Zebedayo na Yohana mu- 
nduguze; Filipo na Bartolomayo; Tomaso, na 
Mattayo publikano; Yakobo wa Alfayo, na Lebayo 
yoile kenangigwa Thadayo; Simani Kananita, na 
Yuda Iskariyota yoile kamulafa. 

Isa kawatuma wawa ikumi na weli, kawonesa, 
yakulonga, mu njila ya makungugo muhagende, aha 
mu kaya ya Wasamarlya muhengile : luteni kukonga 
kwa ngholo awoile wagilila wa nyumba ya Israeli. 
Muhaluta, tamileni, mukalonge, Undewa wa kulanga 
usegelela. - Honyeni watamu, wasunheni awena 
disango, wenuleni wafa, wingeni pepo: mona chaka, 
chaka mulafe. Muhalonde thahabu, aha fetha, aha 
chuma mu mikowa mwenu, aha mufuko wa nhambo, 
aha musweka mili, aha vilwatu, aha mpando; kwa 
nhani mutenda milimo kagilwa posho dyakwe. Na 
wo wose mo mukwingila mu kaya, nghulu hagela 
ndodo, muze nani umo yawagile; mwikale kwakwe 
hatta homukuhananga kulawa. Muhengila nyumba 
lafeni mbukwa, na nyumba ihagilwa mbukwa yenu 
wingile umo; vina isagilwe, mbukwa ‘yenu iwoile 
iwoije nyenye, Naye ihekuwasekelela nyenye, aha 
ihekuhulika malonga yenu, muhalawa kunyumba 
kudya hagela kaya kudya, kunguteni maluli ya 
migulu yenu. Chaweru niwatamila, chilunga cha 
Sodoma na Gomorrah cholekeligwa dijua dya kula- 
mulwa kusuma kaya idya, 

Langiseni, nikuwatuma vina ngholo mu mabwa ya 
kumbago: muwe kaybi na mizungu vina njoka, 
muhowe na ubala vina njiwa. Langiseni kwa wanhu: 
kwa nhani wowalafa kwa ideha, na mu masunagogi 
yawo wowatowa ; mokwigaligwa kumwande ya waku 
lu na Wandewa kwa chinghone yangu, kwa kukonya . 

kwawo no kwa makungugo. Nanye howakuwalafa 
muhakibuse futa yaki hagela nonga yaki molonga: 
mokwinghigwa dijua diya yomokulonga; kwa nhani 
si nyenye mulongile, ninga Muye wa Baba yenu iye- 
kulonga mwenu. 

Na ndugu komulafa ndugu yofe, na Baba mwana; 
na wadodo womwinukila walesi wawo wawakome. Mo- 
suligwa na wanhu wose kwa chinghone ya disina dya- 
ngu : ninga yohananga kwikala hatta kumhero kohona. 
Howohananga kuwainga mu kaya au tijeni hatta wa 
keli. Chaweru nikuwatamila, musikongesa kaya ya 
Israeli, hatta hoyahananga kwija Mwana wa Adamu. 

Mwanafundi nghamusumile mufundi, aba mutu- 
mwa hamusumile Mundewa wakwe. Imwagila mwa- 
“nafundi kuwa vina Mufundi wakwe na mutumwa 
kuwa vina Mundewa wakwe. Wahamwinanga 
mwene nyumba Beelzebuli, si kongesa wadiya wotle 
wa nyumba mwakwe ? a 

Muhawogohe kwa nhani kusina mbuli yoile igubi- 
kigwa isikugubikwa ; aha dyoile difiswa disimanyigwa. 
Dyonikuwatamila mu chilo, dilongeni hamisi; na 
dyomukuhulika mu nghutwi ditamileni muchanya ya 
nyumba. Aha muhawogohe awekukoma mutufi 
wahadahe kukoma muye. Ibeka mumogohe iyeku- 
daha kwagilisa na mutufi na muye mu moto. 
Visiguligwa videge vili kwa pesa dimwedu na hatta 
yumonga wawo bokugwa hasi hono hoile na Baba 
yenu. Na hatta njwili za mwitwi mwenu zikutaligwa 
zose. Muhogohe kayhi, mwa wokugutu kusuma 
videge vingi. 

Naye wose iyekunivumila kumwande ya wanhu, 
naniye nomuvuimila kumwande ya Baba yangu yoile 
kulanga. Naye wose iyekunikana kumwande ya 
wanhu; naniye nomukanila kumwande ya Baba 
yangu yoile kulanga. 

uhanigambe nija kuleta digoya mu chilunga: siji- 
le kwigala digoya, ninga lumage. Nija kuwatema- 
nula munhu na Babakwe na Mundele na nghina, 
pa mukwewe na mukwewe; na munghondo wa 
munhu wokuwa wadya awekwikala naye. lyekwenda 
Baba hagela Mai kusuma aniye isimwagile. Naye 
ihekulonde musalaba wakwe yandamile. kunyuma 

kwangu isimwagile. lyekuwona muye wakwe kowa- 
gilisa, na iyekuyagilisa muye wakwe kwa chinghone 
yangu kowona. 

lyekuwavumila nyenye kanivumila aniye iyekuni- 
vumila aniye kamuvumila yoilekanituma. Iyekumu- 
vumila mugonesi kwa disina dya mugonesi kokwing- 
higwa mboto ya mugonesi ; naye iyekumuvumila mu- 
nhu muswamu kwa disina dya munhu muswsmu, koko- 
na mboto ya iyena muswamu. Naye iyekumwingha 
yumonga wawo wa wadodo wawa chibonge cha meji 
ya mpeho du kwa disina dya mwanafundi, chaweru 
nikuwatamila isikwagilila mboto yakwe. 

HOYAMALA Isa kuwalagisa wasungula wakwe 
ikumi na weli, kalawa uko kaluta kufunda na kuta- 
mila mu kaya yawo. 

Naye Yohana hoyahulika mudya mu chumba cha 
kohigwa matendo yakwe Masiya, katuma wasungula 
wakwe weli, kawatamila Gwegwe no yeye goyekwija, 
hagela chimulangilile yungi? Kahitula Isa, kalonga, 
yuyeni, mumutamile Yohana vo mukona na vo mu- 
kuhulika; wadula wakona, awekuchenghulila waku- 
genda, awena isango wateleleka, awatulika zinghutwi 
wakuhulika, wafa wakwinuka, na wakiwa watamili- 
gwa nsachilo nswamu. No yeye kabeka ihekusul 
igwa naniye. Wawo howaluta, Isa kakonga kulonga 
na malundo kwa Yohana, hamuluta hunyika kulangi- 
sa choni? Idete yoile izingisika na mp'heho? 
Ninga hamuluta kulangisa choni ? 

Munhu Yoile kavala mavalo maswamu ? Awadya 
awekwala maswamu wowa mu nyumba za wandewa. 
Ninga hamuluta kulangisa choni?  Mugonesi ? 
Chaweru, niwatamila na yasumile mugonesi. Kwa 
nhani yuyu no yuyo yoile yawandikiligwa, langiseni 
nikumutuma mwijumbe wangu kumwande ya chi- 
hanga chako, iyekugolosa telele njila kumwande 
yako.  Chaweru, nikuwatamila, henuke mu wadya 
woile welekwa na waanawake munhu mukulu kusu- 
ma Yohana Mbatizaji; naye yoile mudododo mu 
Undewa wa kulanga ni mukulu kusuma yeye. Ku-. 
konga majua go Yohana mbatizaji hatta diyero 
Undewa wa kulanga ukoneka kwa ngufu, nawo 
awena zingufu wakulonda. Kwa nhani wagonesi 

wose na torati walonga ugonesi hatta Yohana; na 
muhenda kuvumila, no yeye Eliya iyekwija. lIyena 
nghutwi za kuhulika, yahulike. 

Moliganisa na choni cheleko achi? Chikiligana 
na wadodo wakwikala mu luga wakwinanga wayawo, 
wakulonga, chiwatowela mułemo aha nyenye musivi- 
nile, chiwalilila aha musililile. Kwa nhani Yohana 
hakeja yahadie aha yahakunywe, walonga, kena 
mpepo. Mwana wa Munhu keja yakudie na kunywa, 
walonga, langa, yekukoligwa ugimbi yuyu na yeku- 
nywa ugimbi, mbwiya mapublikano na awena wihi, 
Ninga mizungu yotunyigwa kwa wadodo wakwe. 

Kakonga kayhi kuilongela kaya, moyatenda maju- 
ma yakwe mengi kwa chinghone isilambile. 

Usungu wako Chorazin! Usungu wako Betsaida ! 
Kwa nhani vina majuma kusigwa yatendwa mu Turo 
na Sidoni, vina itendigwa kwenu, kusigwa walamba 
katari mu sako na majifu. Ninga nikuwatamila, 
Turo na Sidoni, woneligwa ubasi dijua dya kulamula 
kusuma nyenye. 

Nagwe Kapernaumi kokwiinuligwa hatta kula- 
nga? kodulika hatta ahera: kwa nhani vina majuma 
kusigwagatendwa mu Sodoma yoile itendigwa kwako, 
kusigwa ikale hatta diyero. Ninga nikuwatamila, 
chilunga cha Sodoma yokoneligwa ubasi dijua dya 
kulamula kusuma gwegwe. | 

Dijua diya Isa kahitula, kalonga, Nikulumba, 
Baba, Mundewa wa kuchanya, na isi, kwa nhani 
- kuwafisa yaya awena na mizungu na ubala, kuwagu- 
bulile wadodo. Chaweru, Baba, kwamba nhavi kona 
viswamu. 

Nilafigwa vose na Baba yangu, aha kusina munhu 
iyamumanyile Mwana, ninga Baba, aha hamumanyile 
munhu Baba, ninga Mwana naye yoile Mwana iye- 
kwenda kugubulilwa. Nyaguleni kwangu, anye wose 
mukibusa nanye awena mizigo, naniye nowabwihilisa. 
Londeni nira yangu mukifuse kwangu kwa nhani no 
nene nina digoya, na moyo wangu kilegelesa; nanye 
mokona digoya kwa muye zenu: kwa nhani iteleka 
nira yangu na muzigo wangu uhuha. 


MAGERA gadya Isa hakowa yakukola dijua dya 12 


juma a Pili [sabato] mu migunda, wasungula wakwe 

wona njala, wakonga kubawa makoba, wadiya. Ma- 
farisayo wahawona, wamutamila, Langisa, wasungula 
wako watenda vihile mu Sabato. Kawatamila, 
musisomile voyatenda Dawudi hoyowa na njala, yeye 


na awekwandamila wakwe? Voyengila mu nyumba 


mwa Mulungu kadia vinolo ya konesa, yoile mwiko 
idigwe na yeye na wayagwe, ninga na wakohani 
wewayeka. Hagela musisomile mu torati” wakohani 
mu hekalu dijua dya juma a Pili [sabato] awekubana 
Sabato wahone wihi? Nikuwatamila ya kwamba 
kowa baha yoile mukulu kusuma hekalu. Vina ku- 
sigwa mumanyile maloholo yakwe, nikuhananga ubasi, 
aha si sadaka, kusigwa musiwalamule awechaka na 
mbuli. Kwa nhani Mwana wa munhu ni Mundewa 
kayhi wa [juma a pili] Sabato. 

Kaleguka kudya keja mu Sunagogi dyawo; kaumo 
na munhu iyena mukono yabis. Wamusa, wakulonga 
vina viswamu kumuhonya munhu dijua dya Sabato, 
wone kumufukuza. Kawatamila munhu ye hoki 
wenu iyena ngholo yumwedu, ihogwila mwikolongo ` 
idjua dya sabato, ihekumukola kamulegusa? Munhu 
hasuma ngholo? Kwa nhani ni viswamu kutenda 
maswamu dijua dya Sabato. Kamutamila munhu, 
ugolole mukono wako. Kaugolola; ukahona vina 
mukono wa keli. Mafarisayo walawa watenda ifumbi 
muchanya yakwe, wone kumwagilisa. Isa kamanya, 
kalawa uko; malundo mengi wamwandamila, kawa- 
honya wose, kawalagisa wahamumanyise; difuluke 
dyoile dilongigwa na mugonesi Isaya, yakulonga, 
langisa mutogoma wangu, muteule wangu, mwenda 
wangu, lyekunisekesa moyo wangu. Nomuguma 
moyo wangu, naye kowatamila makungugo kulamula. 
Hokugomba, aha holila, aha munhu homuhulika dijwi 
dyakwe mu njila: idete dyoile dibeneka hodibana, 
aha lusigi lwenyi mosi hozisima, hatta hoyokwigala 
kuliganisa kwa mhungu; na kwa disina dyakwe ma- 
kungugo wohuwila. 

Kegaliligwa iyena mpepo, mudula na chibubu; ka- 
muhonya, hatta mudula na chibubu kona, kalonga. 
Malundo wakuhusahusa wose, walonga, Si yuyu 
Mwana Dawudi? Wahahulika Mafarisayo walonga, 
yuyu nghekuwinga mpepo ninga kwa Beelzebuli, 

mukulu wa mpepo. Isa yahamanya magelagela KAR? i 


kawatamila wo wose Undewa yahakisuma na mutu 
wakwe, wokwagilila ; na yo yose kaya hagela nyumba 
ihakisuma na mutufi wakwe isikwikala. Na vina 
Shetani yakumwinga Shetani, kakisuma na mutufi 
wakwe, na Undewa wakwe kokwikala nhani? Naniye 
nihawinga pepo kwa Beelzebuli, kwa nani wakuwa- 
yinga wana wenu?. Kwa chinghone yiyi na wawa 
wowalamula. Ninga aniye nihawinga mpepo kwa 
Muye wa Mulungu, nobaho Undewa wa Mulungu 
kawejila. Kodaha kayhi munhu kwingila munyumba 
mwakwe iyena ngufu yahoke viya vyakwe hoisuile 
kukonga kamoha iyena ngufu? nobaho hoyolonda 
nyumba yakwe. Munhu hohoile naniye, ka mu- 
chanya yangu, na munhu hohakonghole naniye 
yakugawa. 

Kwa chinghone yiyi nikuwatamila, wo wose wihi 
na wose iligo mokoneligwa ubasi kwa wanhu: ninga 
kumuligwa Muye kusikoneligwa ubasi kwa wanhu. 
Naye iyekulonga mbuli muchanya ya Mwana Adamu 
kokoneligwa ubasi; ninga iyekulonga muchanya ya 
Muye Musunhile hokoneligwa ubasi, aha mu chilunga 
wa sambiha, aha mu udya uhananga kuwa. Hagela 
tendeni ibiki iswamu na mamudiyo yakwe maswamu, 
hagela tendeni ibiki diha na melekwa yakwe gehile, 
kwa nhani kwa melekwa yakwe dibiki dikumanyigwa. 
Anye cheleko cha majoka, modaha nhani kulonga 
viswamu muhowa weha? Kwa nhani kwa wingi wa 
moyo mulomo ukulonga Munhu muswamu mu 
mboto swamu yekulafa viswamu, nu keha mu mboto 
ihile yekulafa vihile. Ninga niwatamila, wose nonga 
wifu wanhu dyowokulonga wolafa kutala kwa dijua ya 
kulamulwa. Kwa nonga yako kokona kutunya za 
chaweru, na kwa nonga yako kolamuligwa. 

Lwandi lwa wawandishi na Mafarisayo wamuhitula 
walonga, Mufundi, chikuhananga kona kujuma kwa- 
ko. Kahitula, kawatamila, cheleko chiha na cha 


uwafu chikuhananga kujuma ; aha chisikwinghigwa ' 


kujuma ninga kujuma ya mugonesi Yunus. Kwa 
nhani vina Yunus voyowa majua madatu munda mwa 
- nyamugumi, nhaivo na Mwana wa munhu kokuwa 
majua madatu mu moyo ma 181. 

Wanhu wa Ninawi wokwima mu kulamulwa na 
cheleko achi, na wowalamula : kwa nhani hawalamba 


-~ kwa kulonga kwakwe Yunus; na yoile kamusuma 

Yunus kowa baha. i 

Mundewa muke wa ‘kusika kokwima mu kulamu- 
lwa na cheleko achi, na kowalamula: kwa nhani 
yeye kalawa mu songe ya 'si, yahulike mizungu 


ya Sulimani; na yoile kamusuma Sulimani kowa 

baha. 

Hoyalawa mu munhu mpepo mwafu, yakutalamuka 
hanhu hanyalile yakuhananga kubwihila, yahone. 
Hanyuma yakulonga, Nokuya kunyumba kwangu 
honilawile; yahoya yakuyona yachaka, ishagiligwa 
na ihambigwa. Bassi yakuluta kulonda mpepo 
mufungate wehile kusuma yeye, wengile wekale 
mudya: na hali ya yudya wa kumhero keha kusuma 
idya ya kulongola. Nhaivo chokona na cheleko chiha 
achi. 

Hoyowa yakulonga na malundo, nyinakwe na 
wanduguze hawowa wakwima kunje wakuhananga 
kulonga naye. Yumonga kamutamila nyinako na 
ndugu zako wakwima kunje wahananga kulonga 
nagwe. Kahitula kamutamila iyekumutamila, ni 
nani mai wangu na ndugu wangu? Kagolola mu- 
kono wakwe kwa wasungula wakwe, yakulonga, La- 
ngisa mai yangu na ndugu wangu. Kwa nhani 
yeye wose iyotenda dyoyendile Baba yangu yoile 
kulanga, no yeye ndugu yangu, na lumbu dyangu, na 
mai wangu. 

DIDJUA dididya Isa yahalawa mu nyumba kekala 
ha nghingi ya luwanda. Wakamukongholeleka ma- 
lundo mengi hatta kakwila mu chombo kekala hasi ; 
na malundo yose wema kumpwani. Kawatamila 
mbuli nyingi kwa fumbo, kalonga, Muhandi kalawa 
kuhanda mbeyu. Hoyowa yakuhanda, zimonga zugwa 
munjila, madege weja wazidiya; zimonga zugwa 
mu mawe musuwile msanga mwingi, siludaha zota 
kwa ulongo usingilise hasi muno, no dijua dikalawa 
zilaka, na kwa chinghone zachaka misisi zinyala ; 
Zimonga zugwa mu mbago, mbago yota yayagubi- 
kisa ; zimonga zugwa mu msanga muswamu, zeleka 
imonga chidole, imonga mukumi mutandatu, imonga 

makumi madatu. Iyena nghutwi za kuhulika yahu- 
like. Weja waanafundi wamutamila, ya choni ku- 
longa nawo kwa fumbo? Kawahitula yakulonga, 
nyenye mwinghigwa kumanya chinyele ya Undewa 
wa kulanga, wawa wasinghigwe. Yeye yose iyenayo, 
kokwinghigwa, hatta kokongeswe; yeye wose ihoile 
nayo, kolegusigwa nacho kenacho. Kwa chinghone 
yiyi nikulonga nawo kwa fumbo, awekona wahone, na 
awekuhulika wahahulike, aha wahabule.  Nadyo 
difulusa dyo yalonga Isaya, yakulonga, kwa kuhulika 
mohulika aha musibula; kwa kulangisa molangisa 
aha musikona. Kwa nhani moyo wa wanhu wawa 
unona, na makutwi yawo mokuwa gasoka, na meso 
yawo wayafinya; wahone kona kwa meso, na kuhu- 
lika kwa nghutwi, na kubula kwa moyo, hatta kubi- 
duka, naniye niwahonye. | 

Ninga meso yenu yabeka, kwa nhani yakona; 
na makutwi yenu, kwa nhani yakuhulika. Kwa 
nhani chaweru nikuwatamila, wagonesi wengi na 
awena kuliganisa wengi hawavinjuka kuyona yomu- 
kona, aba wasikona na kuyahulika yomukuhulika 
aha wasiyahulike. Nanye muhulike fumbo ya 
„muhandi. 

Wose iyekuhulika nonga ya Mundewa honohabu- 
lile, yakwija yudya yebile yakuyalonda agoile ga- 
handikwa mu moyo mwakwe ; no yeye yoile kahokela 
mbeyu mu njila. Naye yoile kazihokela mu mawe, 
no yeye yudya mayekuhulika malonga lyekuvumila 
siludaha na luseko, ninga kachaka isina kugati yakwe, 
hekwasakanya-sakanya ; uhowa mugogoro hagela 
kuwingigwa kwa chinghone ya nonga, siludaha yaku- 
sulwa. 

Naye yoile kazihokela mbeyu mu mubago, no yeye 
iyekuhulika zinonga, na usungu wa isi na kwidan- 
hilisa kwa sawo ikusilisa zinonga, aha hekweleka. 
Naye yoile kazihokela mbeyu mu musanga muswa- 
mu, no yeye iyekuhulika zimbuli, kazibula; na kwe- 
leka, na yumonga chidole, na yumonga makumi 
inutandatu, na yumonga makumi madatu, Kawala- 
fila fumbo nyingi, yakulonga Undewa wa ku ulanga 
ukiligana na munhu yoile kahanda mbeyu swamu 
mu mugunda wakwe; na wanhu wahagona keja - 

munghondo kahanda mbeyu ga mumbago mu chiri- 
gati ya uhemba, kaluta kwakwe. Hanyuma hoyota 
manyagala, galeka. mamudiyo, yonigwa na mabago ga 
mumbago. Weja watumwa wakwe wamutamila 
mwenyi nyumba, mu mugunda mwako hukuhanda 
mbeyu mswamu? Galawa hoki mabago ga mu 
mbago? Kawatamila munhu munghondo no yeye 
iyatendile. Watumwa wagamba, ukwenda chilute 
chikayakonghole mabago ga mbago? Kawatamila, 
ndawa, mayage muhakonghola mabago ga mu mbago 
monghola na uhemba hamwedu nayo; yalekeni ya- 
kule yose hatta kugola ; na magera ya kugola nowa- 
tamila awekugola kongholeni kulongola manyagala 
ga mumbago muyohe kwa mabilo yalakale, nawo 
uhemba mwike mu kano mwangu. 

Kawalafila fumbo nyingi, yakulonga, Undewa wa 
kulanga ukiligana na mpeke ya kharadali, yoile 
ilondigwa munhu kaibanda mu mugunda mwakwe. 
Noiyo ndodo kusuma mbeyu zose; ninga hoyota 
noiyo nghulu kusuma mabiki, ihowa muti, hatta 
videge va mulanga wakwija wekale mu mukungo 
yakwe. Kawatamila fumbo nyingi.  Undewa wa 
kulanga ukiligana na ilusu yoile kalonda mwanamuke. 
kaifisa mu vipimo vidatu vya usage, hatta wose usasa. 
Yaya yose Isa kawatamila malundo kwa fumbo, na 
honosuwile kwa fumbo hawatamile nonga; ninga 
difuluke dyoile dilongigwe na wagonesi, yakulonga, 
nogubula mulomo wangu kwa fumbo, nolonga yoile- 
fiswa kukonga kulongola wa isi. 

Yahamala Isa kawalaga malundo, kengila mu nyu- 
mba. Wasungula wakwe wamwijila walonga, uchi- 
tamile fumbo wa mbago ya kumbago mu mugunda. 
Kawahitula kawatamila, Iyehanda mbeyu swamu 
no yeye Mwana wa munhu, mugunda no isi, mbeyu 
swamu waana wa Undewa, na mabago ga mu mbago, 
waana wa yudya iyehile; munghondo yoile kahanda 
no yeye Shetani; kugola noyiyo kumhero ya isi, na 
awekugola nowawo malayika. Vina mabago ga ku- 
mbago voyekikonghola yalakale mu moto, nhaivo mu 
mhero wa isi ylyi, Mwana wa munhu kowatuma 
malayika wakwe, nawo wokonghola mu Undewa wa- 
kwe wose uwakusula nawo awekutenda vihile, wawa- 

ume mwililimba dya moto, no uko chililo na kuta 
unya meno. Nawo awena kuliganisa wopulika vina 
dijua mu Undewa wa Baba yawo. lIyena nghutwi 
za kuhulika, yahulike. 

Kayhi Undewa wa kulanga ukiligana na sawo yoile 
ifisigwa mu mugunda, nayo munhu hoyona yakufisa, 
na kwa kuvinjuka yakwe yaluta kagula voyali navo 
vose, yone kugula mugunda udya. 

Kayhi undewa wa kulanga ukiligana na mutenda 
ugusi, iyekuhananga lulu swamu, na hoyona lulu im- 
wedu ya nghugutu nghulu kaluta kagula vo yali navo 
vose, kagula. 

Kayhi Undewa wa kulanga ukiligana na wavu 
dyoile ditagigwa mu luwanda dikonghola za futa zose ; 
hatta hodyamema wadikwega mwipwani, wekala 
wasagula swamu mu nhangulu nazo zihile wazitaga. 
Nhaivo mu kufulusa ya isi, malayika wolawa wowa- 
gubula wehile mu wena kuliganisa na wowataga 
mwililimba mwa moto; no uko chililo na kutafunya 
meno. Isa kawatamila, yaya muyahulika viswamu ? 
Wamutamila, chaweru, Mundewa. Kawatamila kwa 
chinghone yiyi, wose muwandiki iyena elimu ya Un- 
dewa wa kulanga, yakiligana na munhu iyena nyu- 
mba iyekulafa mu kano yakwe vinhu vishya na vya 
katari. 

Yuwa hoyamala Isa fumbo yiyi kalawa kaluta 
kwakwe. Hatta hoyafika chilunga. chakwe, kafunda 
mu makanisa yawo, hatta wafutuka walonga, yuyu 
kona hoki ukulu uu na majuma yaya? Si yuyu 
mwana wakwe fundi sermala ? Nyina hekwinangigwa 
Maryamu? Na wanduguze Yakobo, na Yose, na 
Simani na malumbu wakwe, si wose kwetu? Kona 
hoki yuyu mbuli azi zose? Wamusula naye. 

Isa kawatamila mugonesi hekuswesa kutunywa 
honohowile mu chilunga chakwe na mu nyumba 
mwakwe. Aha hatendile kudya majuma mengi, kwa 
chinghone ya kulafa kuhuwila kwawo. 

nonga ya Isa kawatamila watumwa, no yeye Yohana 
mubatizaji, kaleguka mu chilalo, na kwa chinghone 
yiyi ngufu zitendigwa naye. Kwa nhani Herode 
hakamukola Yohana kamoha, kamuguma mu chumba, 
27 Ao 

kwa chinghone ya Herodiade muke wa munduguze 
Filipo; kwa nhani Yohana hakamutamila, mwiko; 
uhamulonde. Na hoyohananga kumukoma kawogoha 
wanhu, kwa nhani wamona wose hakowa mugonesi. 
Hatta dijua dya kwelekwa kwakwe Herode, mwana 
Herodiade kavina kumwande yawo, kamwendesa 
Herode, hatta kamwilahila, komwingha dyo yoku- 
hananga dyose. Naye yahafundigwa na nyina, ka- 
gamba, ninghe baha ditwi dya Yohana mbatizaji - 
mu dibonge. Mundewa kasinduka, ninga kwa chin- 
ghone ya kwilaha kwakwe na kwa chinghone yawo 
awekwikala uhadiya hamwedu naye, kawatuma kula- 
filwa; Katuma kamudumula ditwi Yohana mu chu- 
mba cha kohigwa; ditwi dyakwe digaligwa mu dibonge, 
mundele kenghigwa ; kachigala kwa nyina. Wasu- 
ngula wakwe weja waulonda mutufi wakwe waufu- 
kila, waluta wamutamila Isa. Isa hoyahulika kalawa 
uko kwa chombo kaluta kwa chinyele hanhu hasina 
wanhu. Na malundo howahulika, wamwandamila 
kwa .migulu wakulawa mu zikaya. Isa yakudulika 
kona malundo mengi, kawonela ubasi, kawahonya 
watamu wawo. Hatta hoyowa hegulo wasungula 
wakwe wamwijila, walonga, baha ni nyika na dijua 
diluta : uwelage malundo waluta kwawo ku zikaya 
wone kugula va kudiya. Isa kawatamila, wasikuha- 
nanga kuluta kwawo; muwenghe wadiye. Wamu- 
tamila chachaka baha ninga vinolo visano na ma- 


somba meli. Kawatamila nigalileni nyiyo baha. 


Kalonga malundo wekale hasi mu mbago, kalonda 
vinolo visano na masomba meli, kalanga kulanga 
kamotesa, kabendula vinolo, kawengha wasunguła, na 
wasungula malundo. Wadiya wose weguta, wadon- 
dola uholo agoilegasigala visege ikumi na vili voile 
vimema. Nawo woile wadiya hawowa wanawalume 
vina magana masano, na waanawakwe na wadodo. 
Siludaba Isa kawalonga wasungula wakwe kukwila 
mu chombo walongole kuluta kumwanbu wa keli, 
yahowa yeye yekulagana na malundo. Hoyamala 
OERE na malundo kakwila mwitunda kwa chin- 
yele kafuga. Hoyowa duswa hakowa uko yuwayeka. 
Na chombo hachuwa uko muchirigati ya luwanda, 
wona usungu na mabingu, kwa nhani mpeho hayuwa 
| 28 i 

kumwande. Hatta ulango dya kane dya chilo Isa 


keja kwawo yakugenda muchanya ya luwanda. 


Wasungula howamona yakugenda muchanya ya 
luwanda, wahangayi walonga, ni isoki; watula chowe 
kwa woga. Siludaha Isa kalonga nawo kalonga, 
moyo wenu uwe mukulu; nene baha; mubogohe. 
Petro kahitula kalonga vina gwegwe, Mundewa uni- 
longe nije kwako muchanya ya meji. Kamutamila 
nyagula. Petro kadulika mu chombo kagenda mu- 
chanya ya meji, kwija kwa Isa. Ninga 'yahona 
mpeho nyingi, kogoha: kakonga kwagilila, katula 
chowe, kalonga, Mundewa, unihule, Siludaha Isa 


kamugololela mukono kamukola, kamutamila, agwe 


gowina kuhuwila kukefu, nbani ukuwa na kogoha? 
Wakwila mu chombo; zinyamala mpeho. (33) Na 
woile umo mu chombo weja wamufugamila, walonga, 
chaweru yako kwa Mwana wa Mulungu. 

Na howamala kuloka wakafika chilunga cha Gene- 
sereti. Wamubula wanhu wa hanhu hadya, wegala 
mu wayawo wose, wamwigalila wose awoile wadoka, 
wamutasisa wakwafe hatta lukindo lwa suke yakwe 
na awoile wakwafa wahona wose. 

wa Yerusalemi, walonga, nhani wasungula wako wa- 
kubana dyo choile chidihokela kwa wagosi? Kwa 
nhani wasikunawa mikono howadiya chakudiya. 
Kahitula kawatamila, nhani nanye mubana mbuli 
ya Mulungu kwa vomwahokela? Kwa nhani Mu- 
lungu yalonga kagamba, watunye Babako na nyinako, 
na, iyekuliga Baba hagela nyina, yofe difa: nanye 
mukulonga, iyekumutamila Baba hagela mai, yose 
iyikukwenela kwangu yenghigwa Mulungu, yaha- 
tunye Babakwe aha nyina, muditenda chaka nonga ya 
Mulungu kwa vomwahokela nyenye. Anye wadasi, 
viswamu kakawatamila Isaya, yakulonga, wanhu 
wawa wanisegelela kwa mulomo wawo, wanitunya 
kwa milomo, ninga mimoyo yawo iko kutali muno 
kwangu. Nawo wakunifuga chaka howokufunda 
elimu mbuli za waana wa munhu. Kawenanga 
malundo kawatamila hulikeni, kabuleni: si chicho 
ichikwingila mu milomo ichikumuguma munhu 


uwafu; ninga ichikulawa mu milomo, no chicho. 
29 

ichikumuguma uwafu. Weja wasungula wakwe wa- 
mutamila, kumanya ya kwamba Mafarisayo wasu- 
ligwa wakuhulika nonga yawo? 

Kawahitula, kalonga, wo wose pando dyo hoile kadi- 
handa Baba yangu wa kulanga dyolafigwa. Walekeni 
wawo: na wawo wadula vilongozi wadula, na mudula 
yahamulongose mudula wose weli wokugwila mwiko- 
longo. 

Kahitula Petro, kamutamila, uchitamile fumbo 
yiyi? Isa kalonga, hatta nyenye kayhi musikubula ? 

usikugelagele ya kwamba wose ichikwingila ku- 
mulomo chikuluta kunda, na chikulawa kumbago ? 
Ninga ivikulawa ku mulomo vakulawa ku moyo ; 
novivo ivikumuguma munhu wafu. Kwa nhani mu 
moyo gekulawa magelagela gehile, agekukoma, mengi- 
lila, chilanga, gekuhija, makonya ga udasi, maliga; no 
iyo iyogumila munhu uwafu. Ninga wose honoha- 
nawile mikono hekumuguma munhu uwafu. Isa 
kalawa kudya kaluta lwandi lwa Turo na Sidon. Na 
Mwanamuke Mukananaya wa lwandi ludya hakenuka 
kamulilila, kalonga, unyonele ubasi Mundewa Mwana 
wa Daudi: Mwana wangu yakusungha muno na 
mpepo. Naye hamuhitula mbuli. Wasungula wakwe 
weja wamunena, walonga muleke yalute kwakwe; . 
kwa nhani katula chowe kunyuma yetu. Naye ka- 
hitula kalonga, situmigwe ninga kwa ngholo zoile 
zagilila za nyumba ya Israeli. Naye keja kamufu- 
gamila, kalonga Mundewa unitase. Kahitula, kalon- 
ga, si viswamu kulonda chinolo cha waana kuyagumi- 
la mabwa. Kalonga, chaweru, Mundewa, ninga mab- 
wa wakudiya vidodo ivikulagala mu meza kwa Wande- 
wa wawo. Kahitula Isa kamutamila, Agwe mwana- 
muke, kuhuwila kwako kuwa kukulu; udyone dyou- 
kuhananga. Kahona Mwana wakwe kukonga dijua 
didya. | 

ha kakola uko keja lwandi lwa luwanda lwa Gali- 


30 laya. Kakwila mwitunda, kekala hasi uko. Weja ma- 

lundo mengi wawegala awekuchenghulila, na wadula 

na awoile chibubu, na vilema, na wamonga wengi, 

wawika mu migulu mwa Isa; kawahonya. Hatta 

malundo wajuma, wahawona bubu wakulonga, vi- 

lema wahowa womi, awekuchenghulila wakutala- 
30 

muka, na wadula wakona, wamutunya Mulungu wa 
Israeli. 

Isa kawenanga wasungula wakwe, kalonga niku- 
wonela ubasi malundo, kwa nhani sambiha wekala 
naniye ijua dya kadatu wahone kudiya ; sikwenda 
kuwaleka kuluta kwawo wakufunga wahazehuke mu 
njila  Wasungula wakwe wamutamila, chokona 
nhani cha kudia baha mu nyika chiwagutise malun- 
do yaya? Isa kawatamila mwenavo vinolo vingaihi ? 
Wamutamila, mufungate na masomba ndodo nghefu. 
Kalonga malundo wekale hasi. (36) Kalonda vinolo 
mufungate na masomba, kamulumba, kabendula, ka- 
wengha wasungula wakwe na wasungula malundo. 
Wadiya wose, weguta; wadondola uholo woile usigala, 
visege mufungati voile vimema. Nawo woile wadiya 
hawowa wanawalume vidole vya mdeli vinne, na waa- 
nawake na wododo. Kawelaga malundo, kakwila 
mu chombo kaluta lwandi lwa Magdala. 

MAFARISAYO na Masadukayo weja wamugesa, 
wamuhananga yawonese chitanjilo kulanga. Kahitu- 


"lu, kawatamila, ihowa hegulo, mukulonga, lijua dino- 


ga: difunde mudunghu ; na nousiku difunde udidu- 
nghe'na digubika : diyero mbeho nyingi. Anye wa- 
dasi mumanya kubashiri kwa kulangisa difunde, ninga 
chitanjilo cha magera musimanyiłe? Cheleko chiha 
na cha uhabwasi chikuhananga chitanjilo ; aha chisi- 
kwinghigwa chitanjilo ninga chitanjilo cha mugonesi 
Yunus. Kawaleka kaluta kwakwe. 

Na wasungula wakwe howafika kumwambu wa keli 
hawowa wasimilwa kuleta vinolo. Isa kawatamila, 
langiseni, mukidime kwa ilusu dya Mafarisayo na 
Masadukayo. Wagelagela mu moyo, walonga, ni kwa 
chinghone chisigale vinolo. Kamanya Isa, kawatami- 
la mukugelage nhani mu moyo anye wa kuhuwila 
kukefu, kwa chinghone musigale vinolo?  Musinati 
mumanye, aha musikugelagela vinolo visano kwa 
magana makumi masano, na visege vingahi vomudo- 
ndole? Aha vinolo mufungate kwa magana makumi 
manne na visege vingahi vomudondole * Futa yaki 
musibulile aniye silongile kwa vinolo, langiseni ilusu 
ya Mafarisayo na Masadukayo? Nobaho howabula 
halongile yeye kulangisa ilusu dya vinolo, ninga 

mafundo ya Mafarisayo na Masadukayo. Keja Isa 
lwandi lwa Kaisaraya ya Filipo, kawosa wasungula 
wakwe, wanhu wakunilonga nani aniye Mwana wa 
Munhu? Wamutamila, wamonga Yohana Mbatizaji, 
wamonga Eliya, wamonga Yeremiya hagela Mugonesi 
yumonga. Kawatamila, nyenye mukunilonga nani ? 
Simani Petro kahitula, kalonga, Gwegwe kwa Ma- 
siya, Mwana wakwe Mulungu yoile mumi. Kahitula 
Isa, kamutamila, ibeka gwegwe, Simani-bar-Yunus ; 
kwa nhani nyama na sakame zisilamilwe yaya, ninga 
Baba wangu woile kulanga. Naniye nikutamila, no 
gwegwe Petro; na mu diwe adi nodijenga kanisa 
dyangu, aha milango ya Hades isidisuma. Nokwi- 
ngha kayhi mufungulo wa Undewa wa kulanga; na 
dyo dyose dyouhananga kohigwa mu chilunga, dyo- 
kohigwa kulanga, na dyo dyose dyoukohola mu 
chilunga dyokoholigwa: kulanga. Kawonesa wasu- 
ngula wakwe wahamutamile munhu ya kwamba no 
yeye Masiya. 

Kukonga baho kakonga Isa kuwatamila wasungula 
wakwe ya kwamba imwagila kuluta Yerusalem, na 
kwibuswa muno na wagosi, na wakohani wakulu 
na wawandiki; na kukomigwa na dijua dya kadatu 
kwinuka. Petro kamulonda kakonga kumugomba, 
kalonga, Ng'o, Mundewa hukona nhavi. Kabiduka, 
kamutamila Petro, yuye kunyuma kwangu, Shetani: 
kwa kusula kwangu; uhowa hukwenda mbuli ya. Mu- 
lungu, ninga yudya ya Mwana munhu. 

Isa kawatamila wasungula wakwe, wose iyekuhana- 
nga kwija kunyuma yangu yakilemele mutufi wakwe, 
yalonde musalaba wakwe yanyandamile. Kwa nhani 
yudya iyekuhananga kudima moyo wakwe koyagilisa ; 
na yudya iyekwagilisa moyo wakwe kwa chinghone 
yangu koyona. Yomwenela munhu choni, kona 
chilunga chose, moyo wakwe uhamwagilila, hagela 
choni kolafa munhu kukwasakanya moyo wakwe? 
Kwa nhani Mwana wa Munhu kokwija mu ukulu wa 
Baba yakwe na malayika wakwe; nobaho komulihila 
wose munhu kwa matendo yakwe. 

Chaweru nikuwatamila, hena wanhu awekwima 
baba awasikona kufa, hatta howahananga kumona 
Mwana wa Munhu yaheja mu Undewa wakwe. 

HANYUMA ya majua madatu Isa kawenanga 17 


Petro na Yakobo na Yohana na munduguze, kawegala 
muchanya ya ditunda kulu wewayeka yawo. Kabi- 
duka kumwande yawo, chihanga chakwe upulika 
vina dijua, na suke yakwe yuwa kalula vina ujeru. 
Wawalawila Musa na Eliya, wakulonga naye. Petro 
kahitula kawatamila Isa, haswamu, Mundewa, baha 
chikale ; vina uhenda chotenda baha vibanda vidatu, 
chimonga chako, chimonga cha Musa, na chimonga 
cha Eliya. Hoyowa yakulonga, ifunde ijeru diwagu- 
ma chinyefu, dijwi dilawa mwifunde, dikulonga, yuyu 
ni mwanangu mwendigwa wangu iyekunisekelela : 
muhulikeni. Na wasungula wahahulika wogwa 
chifunhi chifunhi, wogoha muno, Isa kawasegelela, 
kawakwafa, kalonga, legukeni aha muhogohe. We- 
nula meso yawo wasimonile munhu, ninga Isa yuwa* 
yeka. Na howowa wakudulika mwitunda, Isa ka- 
tuma, kalonga, muhamutamile munhu vomonile, 
hatta Mwana wa munhu hoyohanangakwinuka mu 
chilalo. 

Wamusa wasungula, walonga, nhani kayhi waandiki 
walonga ya kwamba imwagila Eliya kwija kukonga? 
Isa kahitula kawatamila, chaweru, Eliya yakwija ku- 
konga, na azigolosa zose; ninga nikuwatamila ya 
kwamba Eliya kamala kwija, nawo wamutendela vo- 
wenda; nhaivo na Mwana wa Munhu kokodoswa nawo. 
Wayahulika wasungula, ya kwamba hakamulongela 
Yohana Mbatizaji. | 

Howawafika malundo, keja munhu yumwedu kamu 
fugamila mafindi kamutamila, Mundewa, umonele 
ubasi mwanangu, yoile na-chisilisi na kodoswa muno, 
kwa nhani mikangha mingi ya kugwa mu moto na 


mikangha minji mu meji. Hanimwigala kwa wa- : 


sungula wako, wasidabile kumuhonya. Isa kahitula, 
kalonga, anye cheleko kisoile na kuhuwila na cha 
uhabwasi hatta milaki nokwikala nanye? Hatta mi- 
laki nokwigalila nanye? Nigalile yuyo bahą. Isa 
kamubwakila mpeho ; kalawa ; mwanike kahona ku- 
konga dijua diya. 

Wasungula wamwijila Isa kwa chinyele walonga 
nhani sese chisidahile kumuwinga ? Isa kawatamila, 
kwa chinghone ya kulafa kuhuwila kwenu. Chaweru 

nikuwatamila, vina kusigwa na kuhuwila vina mbeyu 
ya Kharadali, muhaditamila ditunda adi, luta ku 

21 konga baha hatta kudya, kusigwa dilutile ; aha kusina 
mbuli yomusikudaha. Ninga futa yiyi nghekuwi- 
ngwa ninga kwa kutasa. 

22 Howowa wakwikala mu Galilaya, Isa kawatamila, 
Mwana wa Munhu yakuluta kulafigwa mu mikono 
kwa wanhu, nawo womukoma, na dijua dya kadatu 

23 kokwinuka. Wona ukiwa muno. Wahowa wafika 

24 Kapernaum wadya awekulonda hongo wamwijila 

25 Petro walonga, fundi wenu hekuliha disinde ? Kalo- 
nga, chaweru, na hoyengila mu nyumba, Isa kawalo- 
ngolela, kalonga, ukona nhani, Simani? mu wanhu 
waki Wandewa wa mu isi wakulonda disinde na 

26 hongo? Mu wadna wawo hagela mu wageni? Petro 
kamutamila, wageni, Isa kamutamila, Bassi kaybi 

27 waana wasikuliha. Ninga gamba chihawasuhise, 
luteni ku luwanda, ukagume doana, ulonde somba 
iyekulawa kulongola ; ubiagubula mulomo wakwe, 
kokona fetha : ulonde ukawenghe kwa aniye na kwa 
gwegwe. 

18 DIJUA diya wasungula wamwijila Isa, wakulonga, 
2 ni nani yoile mukulu mu Undewa wa kulanga? Isa 
3 kenanga mudodo kamwika muchirigati yawo, kalonga 

chaweru nikuwatamila, hono mubiduke kuwa vina 
wadodo, musikwingila mu Undewa wa kulanga. 
4 Bassi iyekilegelesa vina mudodo yuyu, no yeye mu- 
5: kulu mu Undewa wa kulanga. Naye iyekumusege- 
lela mudodo yumonga vina yuyu kwa disina dyangu, 
6 no nene yekunisekelela. Naye iyekumusuhisa mu- 
dodo yumonga wawo awekunibuwiła, ibeka kusigwa 
yahohigwe mu isingo diwe dya kusagila, na kusigwa 
7 yatagigwa muchirigati mwa luwanda. Usungu wa 
chilunga kwa chinghone ya kusula! kusina kudaha 
kuwa na kusula ninga, usungu wakwe munhu yudya 
8 iyekusula yakulawa kwakwe! Vina mukono wako 
hagela mugulu wako ukakwingha kusula, udumule, 
uwutage kutali ; ibeka wingile mu ugima uhahungu- 
ka mugulu hagela mukono, nyongesa ya iyena mikono 
mili na migulu mili itagigwe mu moto wa katari. 
9 Na vina igiso dyako dihakwingha kusula, udingole, 
uditage kutali ; ibeka wingile mu ugima wina mbonho, 

aho wina meso meli uhatagigwe mu mwiramba mwa 
moto. 

Langiseni muhamubese. yumonga wawo mudodo ; 
kwa nhani nikuwatamila ya kwamba kulanga mala- 
yika wawo wakona majua gose chihanga cha Baba 
yangu yoile kulanga. Kwa nhani Mwana wa Munhu 
keja yamuhonye yoile kagilila, Mukona nhani? 
Munhu kusigwa na ngholo chidole, vina yumonga wa- 
wo-kusigwa yagilile, kusigwahawalekile ikenda na ma- 
kumi ikenda yalute mu mutunda yamuhanange yoile 
kagilila? na yahapata kumona, chaweru nikutamila, 
„komusekelela kongesa kusuma wadya ikenda na ma- 
kumi ikenda awasagilile. Nbaivo isikwendeka ku- 
mwande ya Baba yenu yoile kulanga yumonga wawo 
wa wadodo wawa wahagilile. Vina ndugu wako 
kakuswesa umulongele gwegwe na yeye yuwayeka 
yenu: vina kokuhulika, kona ndugu yako. Vina 
hokuhulika igale nagwe kahi yumonga hagela weli 
kugamba kwa milomo ya wakonyesa weli hagela 
wadatu yo yose mbuli igoloswe. Vina howavumile 
wawa uwatamile kanisa: hatta honobawavumile ka- 
nisa, umone vina munhu wa makungugo na publika- 
no. Chaweru nikuwatamila, yomuhananga koha mu 
isi gokohigwa kulanga; na yomukuliananga kohola 
mu isi gokoholigwa kulanga. Kayhi nikuwatamila 
kwamba weli wenu howohananga kwiyenda mu isi 
kwa mbuli dyomukubananga kutasa, wowatendeligwa 
na Baba yangu yoile kulanga. Kwa nhani weli 
hagela wadatu howokikonghola kwa disina dyangu, 
naniye nuwa uko muchirigati na chirigati. Keja 
Petro kamutamila, Mundewa mikangha mingahi mu- 
ndugu wangu yahaniswesa, nimonele ubasi? hatta 
mikangha mufungate? Isa kawatamila, sikutamile 
hatta mikangha mufungate, ninga hatta mikangha 
makumi mufungate fi mufungate. Kwa chinghone 
yiyi Undewa wa Kulanga ukiligana na Mundewa 
yumonga iyohananga kutenda kutala na watumwa 
wakwe. Yahowa kakonga kulonda kutala, hakaga- 
lilwa yumonga iyekupigiswa naye talanta elfu kumi: 
na hono howile na kinhu cha kumulibila, Mundewa 
wakwe kalonga yagulwa, yeye na mukagwe na wa- 
dodo wakwe, na cho chose cho yali nacho, gamba 

35 


10 


12 


17 


18 
19 


20 
21 


22 
23 


24 
25 


26 
27 


19 
2 


3 
4 
5 
6 


GO ~N 


MATTAYO, XVIIL XIX. 


deni ilihigwe. Mutumwa yudya kogwa, kamufuga- 
mila, kamutamila, Mundewa, nipigise kwa lugaluga 
naniye nokuliha yose. . Mundewa wa mutumwa yu- 
dya kamonela ubasi, kamohola, yakamonela ubasi deni 
diya. 

. Mutumwa yudya kalawa kamona miyagwe wakwe 
iyekupigiswa naye dinari chidole ; kamukolesa kamu- 
kola kungumelo, kalonga nilihile youkupigishwa. 
Miyagwe kamugwila mu migulu mwakwe kamutasa 
kamutamila, nipigise lugaluga, naniye nokulihila 
yose. Kalema: kaluta kamutaga mu koha hatta ho 
yohananga kuliha deni. Wayagwe wahayona mbuli 
ylyi, wona usungu muno; waluta wamutamila Munde- 


. wa wawo mbuli agoilegatendigwa yose. Bassi Munde- 


wa wakwe kamwinanga kamutamila, Agwe mutumwa 
yehile, sikonele ubasi deni diya dyose howanitasa ? 
Nagwe isikwagile kumonela ubasi miyago wako, vina 
aniye vo makonela ubasi gwegwe? Mundewa wakwe 
kasuha, kamulafa kwa wajelelo, hatta hoyahananga 
kuliha deni yakwe yose. 

Nhaivo na Baba yangu wa kulanga kowatendela 
nyenye, vina musikuwonela ubasi kwa moyo wose 
munhu maswesa yawo. 

YUWA. hoyamala Isa mbuli zizi, kalawa mu Gali- 
laya keja lwandi lwa Uyahudi kumwambu wa keli ya 
Yardeni. Malundo mengi wamwandamila, kawahonya 
uko. 

Mafarisayo wamusegelela wąkumugesa wamusa vina 
viswamu munhu yamuleke mukagwe kwa chinghone 
yose. Kahitula kawatamila, musisomile ya kwamba ye- 
ye yoilekawomba kukonga hakomba mulume na muke, 
kalonga, kwa chinghone yiyi munhu yaleke Baba na 
nyina, ukiyende na mukagwe; nawo weli wokuwa 
mutufi yumonga? Vina nhaivo si weli kaybi ninga 
mutufi yumonga. Bassi Mulungu yoile kawalungisa, 
Mwana munhu yahawabagule. 

Wamutamila, futa nhani Musa kalonga, yamwinghe 
khati ya talaka yamuleke? Kawatamila, Musa kwa 
moyo wenu hono mikugutu kawengha ruhusa kuwa- 
leka wake wenu; ninga kukonga kulongola sı nbaivo. 
Nikuwatamila nyenye, yeye wose iyekumuleka mu- 
kagwe, ninga kwa kuhengilila yahakwela yungi ya- 

| kwingilila; naye iyekumukwela yoilekalekwa ye- 


kwin . 

Wasungula wakwe wamutamila, mbuli ya munhu 
na mukagwe yahowa vina yaya, ibeka yahakwele. 
„ Kawatamila, wasikuhokela wose nonga idya, ninga 
awoile wenghigwa. Kwina matowashi wengi awoile 
welekwa nhavi kukonga munda mwa nyina; kwina 
matowashi wamonga woile wakitenda maksayi na 
wanhu ; kwina matowashi wamonga awoile wakitenda 
matowashi kwa chinghone ya Undewa wa kulanga. 
Iyekudaha kuhokela, yahokele. 

Bassi wamwigalila wadodo, yawagume mikono 
yakwe, yawatasile; Wasungula wawatendela ukali ; 
ninga Isa kawatamila, lekeni wadodo, uhawalemese 
kwija kwangu, kwa nhani awoile vina wawa Undewa 
wa kulanga ni wawo. Kawaguma mikono, kalawa uko. 

Keja yumonga, kamutamila, fundi muswamu, 
nonga nhani swamu yonihananga kutenda, nyone 
ugima wa majua gose? Kawatamila, nhani ukuni- 
nanga muswamu ? Kusina muswamu ninga yumonga, 
naye Mulungu.  Uhahananga kwingila mu ugima, 
zikole zimbuli. Kamutamila, mbuli zi hoki? Isa 
kalonga, uhakome, uhengilile, uhahije, uhalonge 
udasi, uwatunye Babako na nyina, na umwende 
miyago wako vina moyo wako. Mwanike kamu- 
tamila, zizi zose nizikola kukonga udodo wangu: 
nihunguka choni kayhi? Isa kamutamila, vina 
ukuhananga kuwa mukiligana, luta ugule sawo yako 
uwenghe wakiwa; na kokona sawo kulanga; wije 
unyandamile. Mwanike hoyahulika nonga yiyi 
kaluta kwakwe kona usungu; kwa nhani sawo 
yakwe nyingi. 

Isa kawatamila wasungula wakwe, chaweru, niku- 
watamila ya kwamba nghugutu iyena sawo kwingila 
mu undewa wa kulanga. Nikuwatamila kayhi ni 
mhufu ngamila yakole mu dihengele dya sindano, 
kusuma awena sawo yengile mu Undewa wa Mu- 
lungu. 

Wasungula wakwe howahulika yaya wajuma muno, 
walonga, ni nani kayhi iyekudaha kubona? Kawa- 
langisa Isa, kawatamila, kwa wanhu isikudahika ; kwa 
Mulungu mbuli yose WANA 

Kahitula Petro, kamutamila, sese chileke zose, . 
chikwandamila: chokona choni kayhi? Isa kawa- 
tamila, chaweru nikuwatamila ya kwamba nyenye 
moilemunyandamila, mu chelęko cha kele, hoyoha- 
nanga kwikala Mwana wa munhu mwigoda dya 
Undewa dyakwe, nanye mokwikala mu magoda ikumi 
na mili mukuwalamula makungugo ikumi na weli 
wa Israeli. Na yeye wose yoilekalekwa zinyumba, 
hagela ndugu, bagela lumbu, hagela Baba, hagela 
nyina, hagela muke, hagela wadodo, hagela mugunda, 
kwa chinghone ya disina dyangu, kokona kayhi 
mikangha chidole, na kohala ugima wa katali. Ninga 
wengi awoile wa kulongola wokuwa wa kumpero, na 
wa kumpero wokuwa wa kulongola. 


20 KWA nhani Undewa wa kulanga ukiligana na 


O Ur = GD ko 


munhu mwene nyumba yoile kalawa nousikusiku 
kuwahananga walimi mu mugunda wa malela yakwe, 
Na hoyamala kulagana na walimi kwa dinari kwa 
ijua kawatuma mu mugunda wa malela yakwe. 
Kalawa vina musangalalo, kona wengi wemile mu 
chibuga, wachaka milimo; kawatamila, luteni nanye 


mu mugunda wa malela gangu, na ichinyagile no- 


wengha. Waluta. Kalawa kayhi vina mu misi gati 
na dijua diwogoke, katenda nhaividya. Kalawa vina 
dijua dikuswa, kona wengi wemile wachaka milimo 
kawosa nhani mu kwima baha misi yose chaka? 
Wamutamila kwa chinghone hasina munhu. yoile 
hachituma. Kawatamila, luteni na anye mu mu- 


gunda wa malela na choile cha kuliganisa mokwin- 


ghigwa. 

Na dijua dihoswa, Mundewa wa mugunda wa 
malela kamutamila musungula wakwe, wenange 
walimi uwenghe mufungulo uhakonga na wadya wa 
kumhero hatta wadya wakulongola. Na waheja wa- 
wo wa dijua duswile wahokela wa wose munhu dinari. 
Na waheja wadya wa kulongola, wagamba mayage 
AE: A zingi; wahokela nawo wose munhu 
(lupande) dinari. Howahokela, wamutamila mwene 
nyumba, walonga, wawa wa kumhero watogoma 
chidodogo du, nagwe kuwaliganisa naseye choile 
chodoka na nkugutu na difuke dya hamisi. Kamu- 
hitula yumonga yawo kagamba, miyangu, sikubanile. 

Hulagana naniye kwa Dinari? Londa yoile yako 
luta kwako. Nikwenda kumwingha ayu wa kumhero 
vina gwegwe. Si viswamu nitogomele zoile zangu 
vo nyendile aniye? Hagela digiso dyako diha kwa 
chinghone kuwa muswamu aniye? Nhaivo awaku- 
nyuma wokuwa wakulongola, na wa kulongola wa 
kunyuma; Kwa nhani wengi wakwinangigwa wakefu 
wasaguligwa. 

Kakwila Isa kuluta Yerusalemi ; kawalonda wasun- 
gula ikumi na weli kwa chinyele mu njila kawatami- 
la. Langiseni chikukwila hatta Yerusalemi; na 
Mwana wa munhu kolafigwa kwa wakohani wakulu 
na kwa wawandiki, nawo wamulamula kufa, na womu- 
lafa kwa makungugo wamutendele museigo, na wamu- 
towe na womutungika; hatta dijua dya kadatu ko- 
kwinuka, 

Nyina wa waana wa Lebedayo kamusegelela na wa- 
nagwe, yukumufugamila, kahananga kutasa kwakwe. 
Kamutamila, ukuhananga choni?  Kamutamila, 
. ulonge waana wangu weli wawa wekale, yumonga 
mukono wa kulume wako, na yumonga mukono wa 
kumoso wako, mu Undewa wako. Isa kahitula, ka- 
longa hamumanyile dyomukuhananga. Modaha kun- 
ywa chikombe chonikuhananga kunywa aniye, na 
kubatizwa kwa ubatizo vonikubatizwa aniye? Wamu- 
tamila, chodaha. Kawatamila, mokunywa chikombe 
changu, na kwa ubatizo vonikubatizwa aniye moba- 
tizwa ; ninga kwikala mukono wa kulume na mukono 
wa kumoso wangu, si kwangu nilafe, ninga kwawo 
awoilewatendeligwe na Baba yangu. 

Na wadya ikumi howahulika wasuha na ndugu 
weli. Ninga Isa kawenanga kawatamila mumanya 
ya kwamba wijumbe wa makungugo wakuwatema, 
na wa kulu wawo wakuwatendela ngufu. Ninga 
kwenu si nheivo; yeye wose iyekuhananga kuwa 
mukulu kwenu, yawagojele; na yeye wose iyeku- 
hananga kuwa wa kulongola kwenu, yowe mutu- 
mwa wenu. Vina Mwana wa munhu hejile kutogo- 
melwa, ninga kutogoma, na kulafa muye wakwe kwa 

uhonya wa wengi. 

Na howowa wakulawa Yeriko malundo mengi wa- 
mwandamila. Na wadula weli wakwika mu mpero 

mwa njila, howahulika ya kwamba Isa kagenda watu- 
la chowe, walonga, uchonele ubasi, Mundewa Mwana 
wa Dawudi! Malundo wawajojela wanyamale, ninga 
wongesa kutula chowe, wakulonga, uchonele ubasi 
Mundewa, Mwana wa Dawudi. [Isa kema kawe- 
nanga kalonga mukunihbananga choni niwatendele 
choni?  Wamutamila, Mundewa, meso yetu yagu- 
buke. Isa kawonela ubasi, kawakwafa meso; silu- 
daha meso yawo yona, wamwandamila. 

HOWOWA. wakusegelela Yerusalemi, wafika mu 
Betufage kwa ditunda dya Zeituni, Isa yawatuma 
wasungula weli, kawatamila, luteni ukaya ha mwa- 
mbu siludaha momona njowe yohigwa na mwana naye ; 
moholeni, munigalile. Na vina munhu yahawatamila 
mbuli, longeni, Mundewa no yeye yekuwahananga ; 
no siludaha kotuma. 

Yaya yose yatendigwa, yafuluswe goile galongigwa 
na mugonesi, yahalonga, mutamileni mundele Sayuni, 
langisa, Mundewa wako yekwija kwako, iyena digoya, 
kakwila njowe, na mwana njowe mwana wa njowe. 

Wasungula waluta watenda vina voyawalagisa Isa. 
Wamwigalile njowe na mwana, weka muchanya yawo 
suke zawo wamukwisa muchanya yawo. Na wengi 
wakumwandamila watandika suke yawo mu njila; 
wamonga wadumula makungo ga mabiki watandika 
mu njila. Na malundo awalongola na awekwanda- 
mila watula chowe, walonga, Osana Mwana wa 
Dawudi; no yeye mumotigwa iyekwija kwa disina 
dya Mundewa; Osana muchanya yose. Hoyengila 
mu Yerusalemi kaya yose ikuhusahusa wakulonga. 
Nani yuyu? Malundo yalonga yuyu no yeye Isa. 
Mugonesi yalawila Nazareti ya Galilaya. ' 

Isa kengila mu Nyumba ya Mulungu, kawawinga 
wose awekugula na awekutenda ugusi mugati mu 
nyumba kabidula meza zawo awekwasakanya fetha, 
na howokwikala wawo awekugula njiwa. Kawa- 
tamila, iwandikwa, nyumba yangu yokwinangigwa 
nyumba ya kufuga; nanye muitenda igulilo dya 
wahiji. i 

Na wadula na awekuchenghulila wamwijila mu 
hekalu, kawahonya. 

Wakohani wahulu na wawandiki, howona majuma 

yoilekatenda na wanike awekutula chowe mu hekalu, 
wakulonga, Osana, Mwana wa Dawudi, wasuha muno, 
wamutamila, wakuhulika wawa, dyowakulonga ? Isa 
kawatamila, chaweru, musisomile hamei, kwa mulomo 
wa wadodo na awekongha ifuluka kutogoligwa ? 
Kawaleka, kalawa kaya hatta Betaniya, kasinda 
kudya. 

Hatta no usiku koya ukaya, kakoligwa na njala. 
Kona mukuyu: dimwedu mu njila, kadifikila, yahone 
chinhu ninga manyagala chaka, kautamila, uheleke 
mamudiyo kayhi hatta majua gose Mukuyu unyala 
siludaha.  Wasungula wona wajuma, walonga, unyala 
nhani dibiki siludaha |! Isa kahitula, kawatamila 
chaweru nikuwatamila, vina kusigwa muile na kuhu- 
wila, hono musingile na kuhusahusa, kusigwa, muile 
mukutenda si yiyi du mu mukuyu, ninga muhaulonga 
ditunda didi, dialafigwe, utagigwe mu luwanda, yoten- 
digwa ; na dyo dyose dyo mukuhananga mu kutasa, 
muhowa na kuhuwila, dyomuhokela. 


Keja mu hekalu ; na hoyowa yakufunda, wakohani 


wakulu na wagosi wa wanhu weja, walonga, kwa 
ngufu nhani ukutenda nhavi? na kwinghigwa ni 
nani ngufu yiyi? Kahitula Isa kawatamila naniye 
niwosa mbuli inwedu: muhanihitula, nowatamila 
kwa ngufu nhani nikutenda nhavi. Ubatizo wa 
Yohana uława hoki? mu ulanga hagela mu wa- 
nhu? Wagelagela wawo kwa wawo walonga,  chi- 
hamutamila mu ulanga, kolonga, nhani musikumu- 
hulika ?  Kusichilongile, mu wanhu chikogoha ma- 
lundo, kwa nhani wose wakumona Yohana hakowa 
mugonesi. Wamuhitula Isa, walonga, chisimanyile, 
Naye kawatamila, aha aniye sikuwatamila kwa ngufu 
nhani nitenda nhavi. Mukona nhani? munhu yu- 
monga hakowa na waana weli; kamwijila wa È 

longola, kalonga, mwanangu luta diyero utende 
milimo mu mugunda wa malela yangu. Kahitula, 
kalonga sikuhananga; hanyuma kalamba kaluta. 
Kamwijila wa keli kalonga yayadya, Naye kmauhitula 
kalonga, nikuluta Mundewa; yahalute. Ye hoki wa 
wawa weli yoilekatenda dyoyendile Babakwe ? Wamu- 
tamila, yudya wa kulongola. Isa kawatamila, cha- 
weru, nikuwatamila, mapublikano na awena chilanga 

wowalongolela nyenye kwingila mu Undewa wa 
Mulungu. Kwa nhani Yohana hakeja kwenu kwa 
njila ya kuliganisa, aha musimwihuwile ; ninga mapu- 
blikano na awena chilanga wamwihuwila ; aha nyenye 
homona musabiduka kayhi kumwihuwila. 

Hulikeni fumbo yingi. Hakuwa munhu iyena 
nyumba, kahanda malela, kazungulusa ikiga, kakata 
ikolongo, kajenga munara, kaweka wakulima, katam- 
ba. Magera ga mamudiyo hokowa habehi kawatumila 
wakulima watumwa wakwe wahokele mamudiyo. 
Walimi wawakola watumwa wakwe wamutowa yuyu, 
wamugumila yudya mawe, na yudya wamukoma. 
Katuma kayhi watumwa wamonga wengi kusuma 
wawo wa kulongola, wawatendela nhaividya. Hanyu- 
ma katuma Mwanagwe, yakulonga, womutunya 
mwana wangu. Nawo wakulima howamona mwana, 
walonga wawo kwa wawo, yuyu no yeye muhasi. 
Nyaguleni chimukome, nase cholonda uhasi wakwe. 
Wamulonda wamulafa mu malela wamukoma. Maye- 
kwija Mundewa wa malela kowatendela nhani walimi 
wadya. Wamutamila kowabana kwa vihile we- 
hile wadya; na kowengha malela walimi wengi, 
awomuliba mamudiyo kwa magera yawo. Isa 
kawatamila musisomile hamei mu mawandiko, diwe 
dyowataga wajengi duwa ikulu dya kumpero. Mi- 
limo yakwe Mundewa yiyi na kujuma mu meso 
mwenu? Kwa chinghone yiyi nikuwatamila, ya 
kwamba Undewa wa Mulungu wolafigwa kwenu, na 
wokwinghigwa ikungugo awekweleka mamudiyo ya- 
kwe. Naye iyekugwa muchanya ya diwe adi kobene- 
ka; naye muchanya yakwe didi dyokugwa dyomu- 
bena hamei. Howakulika wakohani wakulu na 
Mafarisayo fumbo yakwe wabula hakawalonga wawo. 
Na howahananga kumukola wogoha malundo, awoile 
wamona vina mugonesi. 


22 ISA kahitula, kawatamila kayhi kwa fumbo, yaku- 

longa, Undewa wa kulanga ukiligana na Mundewa 
yumwedu yoile katenda lusona lwa mwanagwe. Ka- 
tuma watumwa wakwe yawenange awoile wenangigwa 
kwa lusona ; walema kwija. Katuma kayhi watumwa 
wamonga, yakulonga, watamileni awoilewenangigwa, 


Jangisa, nigolosa chakudiya changu nikoma ng'ombe 

na kunona, na vose vuwa uko vifuluka; nyaguleni 
mulusona.  Wamonga waluta kwawo wahahulike, 
yumonga mu mugunda wakwe, yumonga mu ugusi 
wakwe, awoile wasigala wawalonda watumwa wak- 
we wawatendela nyono, wawakoma. Mundewa hoya- 
hulika kono nyono katuma wajelelo wakwe kawabana 
awekukoma wadya, kasoma kaya zawo. Kawatamila 
watumwa wakwe, lusona lufuluka, awadya awoile 
wenangigwa isiwagile. Bassi luteni hatta kumhero 
ya njila na wose vomukona wenangeni mu lusona. 
Watumwa wadya walawa mu njila wakonghola wóse 
awonile na wehile na waswamu, lusona imema wageni. 
Hoyengila Mundewa kawalangisa wageni, kona uko 
munhu ihekuvala suke dya lusona. Kamutamila, 
mbwiyangu, kwingila nhani baha honohuwile kuwa na 
suke ya lusona? Kanyamala'si Mundewa kawatamila 
watogoma, moheni mikono na migulu, mukamwigale, 
mumutage mu chilo cha kunje; no uko chililo na kulu- 
ma meno. Kwa nhani wengi awekwinangigwa, wasa- 
guligwa wakefu. Mafarisayo waluta watenda chalo 
wambagule kwa nonga. Wamwigalila wasungula wa- 
wo hamwedu na Maherodiani, walonga, Mufundi, chi- 
manya ukulonga chaweru, na ukufunda njila ya Mulu- 
ngu mu chaweru, aba hukigoyagoya kwa munhu, kwa 
nhani hukulangisa chewo cha wanhu. Bassi uchita- 
mile, ukona nhani? ni viswamu kumuliha Kaisari 
isinde hagela sinhaivo 4 Kawamanya Isa wihi wawo, 
kalonga nhani mukunigesa, anye wadasi? Nyonese 
fetha dya disinde. Wamwigalila dinari. Kawatamila, 
ya choni chifano achi, na iwandiko adi? Wamutamila 
ya Kaisari. Kawatamila, mulibile Kaisari voile va 
Kaisari, na Mulungu voile va Mulungu. Howahulika, 
wajuma, wamuleka, waluta kwawo. 

Idjua idiya wamusegelela na Masadukayo, awe- 
kulonga kusina kwinuka, wamusa walonga, Mufundi, 
Musa hakalonga, munhu yahofa, honohowile na mudo- 
do, ndugu wakwe yamukwele mukagwe, yamonele 
munduguze welekwa. Hakuwa uko kwetu ndugu 
mufungate; naye wa kulongola kakwela muke, kofa, 
hena mwana, kamulekela munduguze mukagwe wa- 
kwe. Nhaivo na wa keli na wa kadatu, hatta yudya 
wa mfungate. Kumhero wa wose kofa na mwana- 

muke. Mu kwinuka kokuwa wa boki wa mufungate ? 
Kwa nhani wose hawowa naye? Kahitula Isa kawa- 
tamila, muswesa musimanyile mawandiko aha ngufu 
zakwe Mulungu. Kwa nhani mu kwinuka wasiku- 
kwela, aha wasikukweligwa, ninga wako kulanga vina 
malayika wa Mulungu. Na kwa kwinuka ya kufa, 


2 musisomile dyoile dilongwa na Mulungu, yakulonga, 


Aniye ni Mulungu wa Ibrahimu, na Mulungu wa Isa- 
aka, na Mulungu wa Yakobo? Mulungu si Mulungu 
wa kufa, ninga wawo awoile womi. Malundo howahu- 
lika, wafutuka kwa mafundo yakwe. 

Na Mafarisayo, howahulika ya kwamba kawanya- 
masa Masadukayo, wakikonghola hamwedu. Na yu- | 
monga wawo mutenda inonga kamusa yakumugeza, 
kalonga, Mufundi, mbuli i hoki yoile nghulu ya tora- 
ti? Isa kawatamila, mwende Mundewa Mulungu 
wako kwa moyo wako wose, na kwa muye wako wose, 
na kwa mizungu yako yose. Ayi noiyo mbuli ya 
kulongola na yoile nghulu. Na ya keli ikiligana 
naye, mwende miyago wako vina moyo wako. 
Mu mbuli azi kele zenazo torati yose na mugonesi 
wose. Mafarisayo howakikonghola Isa kawoza, ka- 
longa, mukumona nhani Masiya? ni Mwana wani ?. 
Wamutamila, Wa Dawudi. Kawatamila, kwa nhani 
kayhi Dawudi kwa Muye yakumutamila Mundewa, 
yakulonga, Mundewa hakamutamila Mundewa wa- 
ngu, wikale mukono wangu wa kulume, hatta honi- 
hananga kwika wanghondo wako hasi ya migulu 
yako? Vina Dawudi kamwinanga Mundewa wakwe, 
nhani ni Mwana wakwe? Hadahile munhu kuhitula 
nonga; aha kukonga dijua diya hadahile munhu ku- 
musa kayhi. 


23 ISA kawatamila malundo na wasungula wakwe, 

kalonga, Wawandiki na Mafarisayo wekale mwigoda 
mwa Musa; nanye dyose dyowatamila mudikole, 
dikoleni muditende; ninga dyowokutenda wawo 
muhatende, kwa nhani wakulonga aha wasikutenda. 
Kwa nhani wokoha mitegulo mizito ni isikudahika 
kudinguka waiguma wanhu mu mayega, nawo 
wasikuhananga kuisingisa kwa chidole chawo. Wose 
dyowokutenda wakutenda ninga wakonigwe na wanhu. 
Wakukangula fulakateriya yawo, wakutenda makulu 

masasi ya lebasi zawo.  Wakwenda hanhu ha kulo- 
ngola mu lugota, na magoda ga kulongola mu masu- 
nagogi, na kulamusa mwigulilo, na kwinangigwa na 
wanhu Mwalimu, Mwalimu. Nyenye muhenangigwe 
Mwalimu; kwa nhani yumonga yu Mufundi wena, 
noyeye Masiya, nanye wose wandugu. Muhamwina- 
nga munhu mu chilunga Baba, kwa nhani yumonga 


Baba yenu, yoile kulanga. Muhenangigwe wafundi:. 


kwa nhani yumonga Mufundi wenu, no yeye Masiya. 
Naye yoile mukulu wenu yowe mutogoma wenu. 
Yeye wose iyekitunya, kobesigwa; na wose iyekibesa 
kotunyigwa. | 

Usungu wenu, wawandiki na Mafarisayo, wadasi ! 
musinga Undewa wa kulanga kumwande ya wanhu: 
musikwingila nyenye, aha awoile kuwa awekwingila 
musikuleka kwingila. 

Usungu wenu, wawandiki na Mafarisayo, wadasi ! 
mukudiya mu nyumba mwa wegane, na mukitenda 
vina kutasa muno: kwa chinghone yiyo mokongeswa 
kuligitwa. l 

Usungu wenu, wawandiki na Mafarisayo, wadasi ! 
musunguluka mu lwanda na chilunga kumutenda 
munhu yumonga mubiduka, na ha homwamona muku- 
mutenda Mwana wa Jehannum mikangha mili kusu- 
ma wenecho. 

Usungu wenu, vilongozi wadula, umukulonga, wose 
iyekwilaha kwa hekalu, si mbuli; naye iyekwilaha 
: kwa thahabu za hekalu, kakiyoha! Anye wabwarata 
na wadula ; ihoki nghulu, thahabu hagela hekalu 
dyoidisunhigwa thahabu? Kayhi, wose iyekwilaha 
kwa mathbahu, si mbuli ninga wose iyekwilaha kwa 
sadaka yoile muchanya yakwe kakiyoha. Anye wa- 
bwarata na wadula: ihoki nghulu, sadaka hagela 
mathbahu yoile isunhika sadaka ? Chaweru iye- 
kwilaha kwa mathbahu, yakwilaha kwa yiyo na kwa 
wose choile muchanya yakwe; naye iyekwilaha kwa 
hekalu, yakwilaha kwa nyiyo na kwa yeye iyekwikala 
umo; naye iyekwilaha kwa difunde yakwilaha kwa 
mwikalo wa Mulungu na kwa yeye iyekwikala mu- 
chanya yakwe. 

Usungu wenu, wawandiki na Mafarisayo, wadasi ! 
mukuliba zaka za naana na bizari na kuminni, na 

muleka mbuli nghulu ya inonga, kulamula, na ubasi, 
na kuhuwila : yaya yawagila kuyatenda, aha muhaleka 
yadya. Anye vilongozi wadula mukukima njuguni 


_ mukumela ngamila. 

Usungu wenu, wawandiki na Mafarisayo wadasi ! 
mukutenda ujeru yoile kunje ya chipeyu na nyungu, ' 
na kwa kugati wamema uhiji na uvinju. Agwe Fari- 
sayo mudula hevuga kukonga yoile kugati ya chipeyo 
na nyungu, na voile kunje vuwe vijeru. 

Usungu wenu, wawandiki na Mafarisayo, wadasi ! 
mukiligana na vilalo voile vibakigwa ujeru, kwa kunje 
ikonigwa viswamu ninga kwa kugati imema maguha 
ya kufa na wafu wose. Nhaivo naye kwa kunje 
mukonigwa na wanhu vina awena kuliganisa, ninga 
kwa kugati imema udasi na ubala. 

Usungu wenu, wawandiki na Mafarisayo, wadasi ! 
mukujenga vilalo vya wagonesi, na mukuhamba ma- 
gelagela ya wena kuliganisa, na kulonga, vina sese 
kusigwa choile magera ga Baba wetu, kusigwa chisi- 
hasile nawo mu sakami ya wagonesi. Nbaivi; muki- 
konyesa mitufi yenu ya kwamba no nyenye waana 
wawo awoile wakoma wagonesi. Nanye memeseni 
chipimo cha Baba zenu. 

Anye njoka, waana wa majoka, motija nhani kula- 
mula ya Yehannum? Kwa chinghone ayi, Langiseni, 
niwegalila wagonesi na wena mizungu na wawandika ; 
anye mowakoma na mowatungika awamonga wawo; 
na wamonga wawo mowatowa mu masunagogi yenu, 
na mowawinga mu kaya kwa kaya: mulekeligwe sa- 
kami ya kuliganisa yoile itika mu isi, kukonga saka- 
mi ya Habili yoile kena kuliganisa, hatta sakami ya 
Zakariya wa Barakiya yo moilemnmukoma muchiri- 
gati ya Hekalu na mathabahu. Chaweru, niwatamila 
mbuli azi yose zofika cheleko achi. Yerusalemi, 
Yerusalemi, goukukoma wagonesi, goukuwagumila 
mawe woile wegaligwa kwako; madjua mengahi ni- 
hananga kuwakonghola waana wako, vina nghuku vo 
ikukonghola waana wakwe hasi ya mabawa, ninga 
musifumile? Langiseni nyumba yenu ilekigwa chaka. 
Kwa nbani niwatamila, musinyona kukonga ijua, hatta 
homugamba, kamotigwa, iyekwija kwa disina dyakwe 
Mundewa. za 

ISA kalawa kaileka hekalu; weja wasungula 24 


wakwe wamonese majengo ya hekalu. Isa kawata- 


2 


mila, musikuyona yaya yose? Chaweru nikuwatami- | 


la, disisigala baha diwe muchanya ya diwe disikugwi- 
sa? Hokowa yakwikala hasi muchanya ya mwitunda 
dye Zeituni, wasungula weja kwa chinyele, wamu- 
tamila, uchitamile mbuli yiyi yokuwa milaki? ni yoni 
chitangilo cha kwija kwako, na ya kumpero ya isi? 

Isa kahitula, kawatamila, langisa munhu yahawa- 
danhilise. Nhaivo wengi awohananga kwija na disi- 
na dyangu, wakulonga, aniye Masiya; na wowadanbi- 
lisa wengi. Nanye mohulika nghondo na mbuli za 
nghondo. Langiseni, muhogohe; suti yaya yose 
yokuwa; ninga kumhero isinanti ije ikali. Kwa 
nhani ikungugo dyo kwinukila ikungugo, na Undewa 
muchanya ya Undewa ; zokuwa uko na njala, na uta- 
mu, na masingisika hanhu hanhu. Azi no zizi kulo- 
ngola wa usungu. Hobaho wowalafa nyenye kubu- 
lagwa na wowakoma; na mosuligwa na makungugo 
yose kwa chinghone ya disina dyangu. Nobaho 
wengi wosuligwa, nawo wokilafa na wokwisula. Na 
wagonesi wengi wa udasi woleguka, na wodanhilisa 
wengi. Na kwa chinghone ya kumema wihi, kwenda 
ya wengi yohola. Naye iyohananga kwikala hatta 
kumhero kohona. Na nsachilo iyi ya Undewa yolo- 
ngigwa mu chilunga chose kwa kukonya mu maku- 
ngugo yose ; hanyuma mpero yokwija. 

Magera yomuhananga kona kusulwa dya ukiwa, 
dyoyalonga mugonesi Danyeli, dikwima hanhu hasu- 
nhile : (iyekusoma yabule) magera gadya awoile mu 
Uyahudi watije hatta mwitunda ; awoile ukano waha- 
hulumuke yachilonde chinhu ichuwile mu nyumba 
mwakwe. Aha iyoile kumugunda yahoye kunyuma 
yalonde suke zakwe. Usungu wawo awena na inda 
na awekonghesa majua gadya. Taseni kutijila kwenu 
yahowe magera ya mpeho, aha dijua dya juma a pili. 
Kwa nhani kokuwa usungu mukugutu, vina yasoile 
kukonga kulongola ya chilunga hatta diyero aha 
hoyokuwa hanyuma. Na madjua gadya hono zisihu- 
nguka kusigwa hahone munhu ; ninga kwa chinghone 
ya awena wasaguligwa wa Mulungu, majua yadya 


yohunguka. 

Magera gago munhu yahawatamila, langisa kowa 
baha Masiya, hagela, kowa kudya, muhahulike. Kwa 
nhani Masiya ga udasi wokwinuka na wagonesi wa 
udasi KABANGA nawo wolafa majuma makulu na 
majuma hatta kwagilisa, vina ikudaha nawo wanhu 
wasagule. Langiseni niwatamila, kwa chinghone ayi 
wahawatamila, kowa mu nyika, muhalawe; kowa 
mu nyumba mugati muhulike. Kwa mbani vina 
lumeme lukulawa kusika na lukumulika hatta ku- 
chanya; nhaivo na kwija kwakwe Mwana wa Munhu. 
Ho hose woile uko mutufi uko na njawanga woki- 
konghola. Na siludaha hanyuma ya kusungha ya 
madjua gadya, dijua dyogumigwa chilo na mwezi 
usilafa ujeru wakwe, na nyeredzi zolagala kulanga, 
na ngufu za ulanga zosingisika. Nobaho yoko- 
nigwa chitangilo cha Mwana wa Munhu kulanga ; 
na makungugo gose ga mu isi yolila mawekumwona 
Mwana wa munhu, yekwija mu difunde dya ku- 
langa na ngufu na ukulu lugano. Naye kotuma 
malayika wakwe na digunda idina dijwi dikulu, 
nawo wakikonghola wanhu wakwe mu mpeho inne 
kukonga songe ya ulanga hatta songe ingi. 

Mukifuse fumbo kwa mukuyu: makungo gakwe 
yahowa telele, yakabonhole manyagala, mumanye ya 
kwamba magera ya chibahu lwa habehi; nhaivo na 
nyenye homokona yaya yose, manyeni yuwa habehi 
mu mulango.  Chaweru nikuwatamila, chisiluta 
cheleko achi hatta yaya yose hoyokuwa. Ulanga na 
isi yoluta : zimbuli zangu zisiluta. - 

Ninga dijuadiya na saa diya yasimanyile munhu, aha 
malayika wa kulanga, ninga Baba yangu yuwayeka. 

Ninga vina dijua dya Nuhu nhaivo na kuwa uko 
mwana wa munhu. Kwa nhani vina majua yoile ku- 
wa kumwande ya garika hawowa wakudiya, waku- 
nywa, wakukwela, wakukweligwa hatta dijua hoye- 
ngila Nuhu mu chombo, wasimanyile, hatta garika 
hodeja diwalonda wose nhaivo hoyohananga kuwauko 
Mwana wa munhu. 

Weli wakuwa uko kumigunda, yumwedu kolondi- 
gwa yumwedu kolekwa; waanawake weli wokuwa 
wakusaga, yumonga kolondigwa, yumonga kolekigwa. 

Ikaleni meso, kwa nhani musimanyile magera ho- 

yekwija Mundewa wenu. Ninga manyeni vina mwe- 
ne nyumba kusigwa yamanyiie magera muhiji hoyo- 
hananga kwija, kusigwa yekale meso, aha hailekile 
nyumba yakwe imoligwe. Kwa chinghone ayi nanye 
mwime nghana; kwa nhani magera homukugamba 
Mwana wa munhu yakwija. 

Ni yehoki kayhi mutumwa yudya mwihuwila na 
iyena mizungu, Mundewa wakwe yoile kamutenda 
sungura mu nyumba mwakwe, yawenghe cha kudia 
magera gakwe. Ibeka mutumwa yudya, Mundewa 
wakwe hoyohananga kwija, yakumona yakutenda 
nhavi. Chaweru nikuwatamila, kotenda mukulu mu- 
chanya ya sawo yakwe yose. 

Minga vina mutumwa yudya keha kolonga mu 
moyo mwakwe, Mundewa wangu yakwikalisa kwija: 
naye kokonga kuwatowa wayagwe wakwe, na kudiya 


© na kunywa hamwedu na wakolwa; Mundewa wa 


mutumwa yudya kokwija dijua dyohekumulangilila, 
na dijua dyoyehamanyile, naye komutema, na komu- 
longa lwandi lwakwe hamwedu na wadasi ; ; no uko 
chililo na kuluma meno. 

NOBAHO undewa wa kulanga wokiligana na wa- 25 


ndele awanawali kumi, awoile walonda lumuli lawo 
walawa kumulanga Mundewa wa lusona. Na wasano 
wawo awena mizungu na wasano wabwarata. Nawo 
awoile wabwarata walonda taa zawo, wasilonda na 
mafuta. Wadya awena mizungu walonda na mafuta 
mu vyombo vawo hamwedu na taa zawo. Naye 
Mundewa wa lusona yahakwikalisa, wose wasisila, 
wagona. Hatta chilo muchirigati, hena chowe, Mun- 
dewa lusona yekwija; inukeni mumulutile. Nawo 
wandele wose wenuka wagolosa taa zawo. Wabwa- 
rata wawatamila awoile awena mizungu, chiugheni 
mafuta yenu; taa zetu zisima. Ninga awoile wa 
mizungu wawahitula kwamba gasikwenela na sese na 
nyenye, ninga mulute kwawo awekugula mone kugu- 
la. Howowa wakuluta wagule, Mundewa lusona 
keja, nawo awoile kuwa cha nghana wengila naye 
kwa lusona ; mulango uhindjgwa. Hanyuma weja 
awadya wandele wamonga walonga, Mundewa, Mun- 
dewa, uchikumulile ; Naye kahitula, kalonga, chaweru 
niwatamila siwaman iyile nyenye. 

Nanye mwikale meso, kwa nhani musimanyile aha 
dijua aha saa hoyohanangakwija Mwana wa munhu. 

Kwa nhani vina munhu mutambi kuluta chilunga 
choile kutari, kawenanga watumwa wakwe, kawengha 
sawo zakwe, kamwingha yumwedu talanta sano, na 
yumwedu talanta vili, na yumwedu talanta imwe, 
wose munhu lwandi lwakwe; siludaha katamba. 
Naye yoile kenghigwa talanta sano kaluta katenda 
ugusi nayo, kona kwa kongesa na talanta sano. Nha- 
ivo naye na talanta vili, kona kwa kongesa na talanta 
vili. Naye yoile kenghigwa chimwedu kaluta kafu- 
kula mu musanga, kazifisa sawo ya Mundewa wakwe. 
Majua mengi hoyaluta, keja Mundewa wa watumwa 
wawo katenda kutala nawo. Keja yudya yoile ke- 
nghigwa talanta sano, kegala talanta vingi sano, ka- 
longa, Mundewa hakuningha talanta sano, langisa, 
talanta sano kayhi zonyonile nazo kwa nyongesa. 
Mundewa wakwe kawatamila, viswamu, mutumwa 
muswamu na kuhuwila: hakuwa kuhuwila kwa 
vinhu vikefu, nokutenda mukulu muchanya ya vinhu 
vingi: ingile mu luseko lwa Mundewa wako. Keja 
naye na talanta vili kalonga, Mundewa, hekuningha 
talanta vili kayhi zonyonile kwa kongesa nazo. Mun- . 
dewa wakwe kawatamila, viswamu, mutumwa muswa- 
mu na kuhuwila hakuwa mwihuwila mu vinhu vikefu, 
nokutenda mukulu muchanya ya vinhu vingi: ingile 
mu luseko lwa Mundewa wako. Keja naye yoile 
kenghigwa talanta imwe, kalonga, Mundewa, niku- 
manya Gwegwe munhu mukugutu, goukugola hu- 
handile, goukukonghola hukwitila; nyogoha, niluta 
niifisa talanta yako mu musanga ; langisa, kwenayo 
yoile yako. Kahitula Mundewa wakwe kamutamila, 
mutumwa keha na musoka ; kunimanya ya kwamba 
nikugola nisihandile, na nikukonghola nisikwitila ; 
ikwagila kwika mali yangu nawo awekwasakanya ; 
naniye niheja nyone yangu na nyongesa yakwe. Mu- 
legusileni talanta, mwingheni iyenazo talanta ikumi. 
Kwa nhani wo wose iyenayo kokwinghigwa, kokuwa 
na wingi; naye iyechaka nayo kolegusilwa na che 
yenacho. Mutageni mutumwa yehile mu chilo cha 
kunje: no uko chililo na kuluma meno. Nhaivo 
hoyohananga kwija mwana wa munhu kwa ukulu 

wakwe na malayika wasunhile wose, naye kokwikala 
mwigoda mwa ukulu wakwe, na makungugo yose 
wokwikonghola kumwande yakwe, naye kowabagula 
vina Mudimi yakubagula ngholo na mpene, na ko- 


32 
33 


weka ngholo mukono wakwe wa kulume na mpene 


mukono wa kumoso. 

Hanyuma Mundewa kowatamila awoile mukono 
wakwe wa kułume, nyaguleni, mumotigwa na Baba 
yangu, haleni Undewa womwagolosiligwa. kukonga 
kulongola ya isi. Kwa nhani hanyuwa na njala 
muningha chidiyo; hanyuwa na nghiłu muningha 
meji ; hanyuwa mugeni, munisekelela ; mwazi, muni- 
vasa; hanyuwa mutamu, munigoyagoya; hbanyuwa 
mukohigwa, munijila. | 

Nawo awena kuliganisa wohitula, wakulonga, Mu- 


ndewa, milaki hochakona na njala, chikwingha cha- - 


kudia, hagela na nghilu, chikwingha meji? Milaki 
hochakona mugeni, chikusekelela, hagela mwazi, chi- 
kuvasa ? hagela milaki hochakona mutamu, hagela 
kohigwa, chikwijila ? | 

Mundewa kohitula yakuwatamila, chaweru niku- 
watamila, vina vomwatenda yumongawo mudodo wa 
ndugu zangu wawa, munitendela aniye. 

Kumala kowatamila awoile mukono wa kumoso; 
legukeni kumwande yangu, muligitwa, mu moto wa 
katari, woile katendeligwa na Shetani na malayika 
wakwe. Kwa nhani banyuwa na njala, aha mu- 
sininghile chakudiya, na hanyuwa na nghilu, aha 
musininghile meji; hanyuwa mugeni, aha musinise- 
kelele ; mwazi, aha musinivase ; mutamu, na kohigwa 
aha musinijile, 

Na wawa wamuhitula, wakulonga, Mundewa, mi- 
laki hochakona na njala, hagela na nghilu, hagela 
mugeni, hagela mwazi, hagela mutamu, hagela mu- 
kohigwa, hono chisikugojele ? 

Naye howahitula kolonga, chaweru nikuwatamila, 
vina bono musimutendele yumonga wawo wadodo 
musinitendele aniye. 

Na wawa woluta mu usungu wa majua gose: na- 
wo awena kuliganisa mu ugima wa katari. 

wasungula wakwe, mumanye ya kwamba hanyuma 

ya majua meli yokuwa Pasaka, naye Mwana wa Mu- 
nhu kolafigwa yatungikigwa, 

Nobaho bowakikonghola wakohani wakulu, na wa- 
wandiki na wagosi wa wanhu, mu nyumba ya muko- 
hani mukulu yoile kenangigwa Kayafa, watenda ifu- 
mbi wakamukole Isa kwa ubala, wamukome. Wa- 
longa si mu dijua dya siku kuu, ihowe wifu mu 


wanhu. Naye Isa hoyowa mu Bętanrya mu nyumba 


mwa Simaoni iyena disango, kamusegelela mwana- 
muke na chibonge cha alabastro china manungha 
maswamu ya ukugutu mwingi, kagida mwitwi mwa- 
kwe yahowa kekala hasi. Na wasungula wahona, 
wona nyono, walonga, kwa choni wagilisi au? Kwa 
nhani manungha kusigwa iguligwa kwa sawo nyingi 
na kusigwa wenghigwa wakiwa. Isa yahamanya, 
kawatamila, nhani mukumwibusa mwanamuke? Ka- 
nitendela mbuli swamu. Kwa nhani majua gose 
mwenawo wakiwa, aniye musina majua gose. Ya- 
kuniguma mwili manungha aga, kwa kufukilwa kwa- 
ngu kaitenda. Chaweru nikuwatamila, ho hose hoyi- 
kulongigwa nsachilo ayi mu chilunga chose, yiyi 
hakaditenda mwanamuke yuyu dyolongigwa kwa 
kugelageswa wakwe. 

Bassi yumonga wa ikumi na weli, disina dyakwe 
Yuda Iskariota, hakaluta kwa wakohani wakulu, 
kawatamila, moningha choni, naniye nomulafa kwenu? 
Walagana naye kwa visandi makumi madatu ya 
fetha; na kukonga dijuwa didyo kahananga nafasi 
yamulafe. ` 

Hatta ya kulongola ya vinolo isigumigwe ilusu, wa- 
sungula hawamwijila Isa wamutamila, ukuhananga 
chikugolosele kudiya Pasaka hoki? Kalonga, luteni 
kaya kwa inonani, mukamutamile, Mufundi yakulonga 
magera yangu ya habehi; notenda Pasaka kwako na 
wasungula wangu. Wasungula watenda voyawalagisa 
Isa, wagolosa pasaka. 

Hoyowa hegulo kekala hasi na ikumi na weli, 
Howowa wakudiya kalonga, chaweru nikuwatamila, ya 
kwamba yumonga wenu no yeye yohananga kunilafa. 


' Wengilwa na ukiwa nyingi wakonga wose munhu 


kumutamila, Mundewa, naniye? Kahitula, kalonga, 
yeye yoile kaguma mukono hamwedu naniye mu 

nhangulu, no yeye yohananga kunilafa. .Mwana wa 
munhu yakuluta vina voyawandikilwa, ninga usungu 
wakwe munhu yudya iyohananga kumulafa Mwana 
wa munhu! kusigwa ibeka munhu yudya kusigwa 
nghelekwe. Yuda yoile kamulafa kahitula, kamuta- 
mila, Mwalimu ni nene 4 Kamutamila, kulonga. 

Na bowowa wakudia, Isa kalonda chinolo kalumba, 
kabendula, kawengha wasungula, yakulonga, londeni, 
diyeni; nouwo mutufi wangu. Kalonda chipeyo 
kalumba, kawengha, .yakulonga, yunyweni kwa achi 
wose; Kwa nhani achi ni sakami yangu ya malaga- 
no mashya, yoile itika kwa wengi kwa kulegusa kwa 
wihi. Nikuwatamila ya kwamba sikunywa kayhi 
imudyo adi dya malela, ninga dijua diya honihananga 
kunywa hamwedu nanye dishya mu Undewa wa Baba 

an | 
ý Na howamala kwimba Zaburi walawa waluta 
mwitunda dya Zeituni. Isa kawatamila musunghig- 
wa mose kwa chinghone yangu chilo achi: kwa nhani 
iwandikwa, nomutowa Mudini, na ngholo za ditewa 
zomwaguka. Naniye manikwinuka nowalongolela 
hatta Galilaya. Petro kahitula, kawatamila, nati- 


wasuligwa wose kwa chinghone yako, aniye sisuligwa. 


hamei. Isa kamutamila chaweru nikukutamila, chilo 
achi kumwande ya kwika jogolo konikana mikangha 
midatu. Petro kamutamila, ihanyagila kufa nagwe, 
sikukana, Wasungula wose walonga nhaivi nhavi. 

Isa kafika nawo hanhu hekwinangigwa Gethsema- 
ne kawatamila wasungula, ikaleni baha, nihaluta 
nifuge kudya. 


Kalonda Petro na waana weli wa Zebedayo, kako- 


nga kuwa na usungu na kusinduka kwingi. Kawa- 
tamila muye wangu wina usungu wingi hatta kufa; 
ikaleni baha mukatase naniye. Kaluta hamwande 
chidodo kafugama katasa, kalonga, Baba yangu, vina 
chaweru, nichileke chikombe achi; ninga si vina 
vonihananga aniye, ninga vina gwegwe. Kawasege- 
lela wasungula, kawona wagona. Kamutamila Petro, 
kumbe musikudaha kwikala meso naniye hatta saa 
imwedu.  Ikaleni meso mukatase, muhengile mu 
„magesa, Muye nouwo muhufu, ninga mutufi usoka. 
Kaluta kayhi mukangha wa keli katasa, kalonga, 

Baba yangu, kwamba si ya chaweru chinileke chipeyo 
achi nihonywe, dyoukwenda gwegwe ditendigwe. 
Keja kawona wagona kayhi; kwa nhani meso yawo 
makugutu. Kawaleka kaluta katasi kayhi mikangha 
wa kadatu, ya kulonga mbuli yiyidiya. Keja kayhi 
kwa wasungula wakwe, kawatamila, goneni sambiha 
hatta kumhero mubwihile. 

Dijua disegelela na Mwana wa munhu yalafigwa 
mu mikono mwa awena wihi. Inukeni, chilute kwetu; 
Langiseni, yeye keja iyekunilafa. 

Hatta hoyekulonga na Yuda yumonga wa ikumi na 
weli hakeja, na malundo mengi naye awena mimage 
na mapulo, awalawile kwa wakohani wakulu na wa- 
gosi wa wanhu. Bassi yeye yoile kamulafa hakawe- 
ngha chitangilo, yakulonga, yonihananga kunonela, 
noyeye yuyo; mukoleni. Siludaha kamusegelela Isa 
kalonga, mbukwa, fundi; kamunonela. Isa kamuta- 
mila, miyangu, kwija kwa choni? Nawo weja wamu- 
guma Isa mikono wamukola. Na yumonga wawo 
awoile na Isa kagolola mukono kakwega mage wakwe, 
kamutowa mutumwa wa mukohani mukulu, kamu- 
tema nghutwi. Isa kamutamila: yuisa mage wako 
hanhu hakwe: wo wose awe kulonda mage wokufa 
kwa mage. Ukugamba aniye sidaha sambiha kumu- 
tasa Baba yangu, naye komgalila nyongesa ya lejioni 
ikumi na.weli wa malayika? Ninga yofuluka nbani 
mawandiko ya kwamba imwagila kuwa nhaivo. | 

Dijua didyo Isa kawatamila malundo, mulawa vina 
muchanya ya muhiji na mimage na mapulo munilo- 
nde ? hanikala hasi dijua kwa dijua nanye mu Suna- 
gogi nikufunda, aha musinikolile, Ninga mbuli azi 
zose hazuwa mawandiko ya wagonesi yafuluke. 

Bassi wasungula wose wamuleka watija. 

Na wadya awamukolile Isa wamwigala kwa Kayafa 
mukohani mukulu; kawakwitang hanyila wawandiki 
na wagonesi. Naye Petro kamwandamila kutali, 
hatta hekumbo kwa mukohani mukulu; kengila ku- 
gati kekala na watogoma, yone mhero, 

Bassi wakohani wakulu, na wagosi; na deha yose, 
wahananga kukonya kwa udasi muchanya ya Isa 
wamukome, wasiwonile; Kwamba wakonyesa wa 
udasi wengi haweja wasonile, Kwa kumhero, wa 

udasi weli haweja, wakulonga, Yuyu yakulonga, no- 
daha kubana hekalu dya Mulungu na kudijenga kwa 
majua madatu. 

Kenuka mukohani mukulu, kamutamila, hukuhi- 
tula mbuli ? mbuli nyingahi wawa yowokulonga? Isa 
kanyamala si: mukohani mukulu kahitula, nikwilahila 
kwa Mulungu yoile mumi uchitamile kwamba no 
Gwegwe Masiya, Mwana wa Mulungu. Isa kamu- 
tamila kalonga; ninga nikuwatamila, hanyuma 
momona mwana munhu yakwikala mukono wa 
kulume wa ngufu, yakwija muchanya ya difunde 
dya ulanga. 


Naye mukohani mukulu kadega suke zakwe, ka- 


longa, kalonga udasi: chikuhananga nhani kayhi wa 
konyesa? Langiseni, muhulika sambiha udasi wa- 
kwe; mukona nhani? Wahitula imwagila kufa. 
Nawo wamutwela mate muchihanga chakwe, wamu- 
towa ; wamonga wamutowa ikosi, walonga ; uchitamile, 
Agwe, Masiya, nani iyekutowile ? 

Bassi Petro kekala kunje mu dikumbo ; keja mu- 
ndele yumonga kalonga, na Gwegwe hakuwa hamwedu 
na Isa wa Galilaya. Kakana kumwande ya wose, 
yakulonga, sidimanyile dyoukulonga. Hoyalawa hatta 
kumulango, yumonga kamona, kawatamila wanbu 

awoile uko, na yuyu hakowa hamwedu na Isa Mu- . 


nazareti, Kakana kayhi kwa kwilaha, simumanyile 
munhu yudya, Hanyuma chidodo, wanhu awoile 
uko wakwima wamujojela, wamutamila Petro cha- 
weru yako gwegwe yumonga wawo; lulimi lwako 
lukukone$a. Kakonga kukiligita na kwilaha, simu- 


manyile yuyo. Siludaha dika jogolo; Petro kagela- | 


gela nonga ya Isa, hoyamutamila, kumwande ya 
kwika jogolo konikanila mikangha midatu. Kalawa 
kalila muno, 


IHOWA nousikusiku wakohani wakulu wose na 27 


wagosi wa wanhu watenda ifumbi muchanya ya Isa, 
wamukome.  Wamoha, wamwigala, wamulafa kwa 
Pontiyo Pilato, yoile kuwa mukulu. 

Na Yuda yoile kamulafa, yahona ya kwamba kala- 
muligwa kalamba, kawoisila wakohani wakulu na 
wagosi isawo idya makumi madatu ya fetha, yakulo- 
nga, nibana honilafile sakami isina mbuli. Walonga 

ichagila nhani? Langisa Gwegwe. Kataga fetha mu 
hekalu, kalawa, kaluta kakifuwa. 

Wakohani wakulu wazilonda fetha, walonga, ni 
mwiko kuzika mu isanduku ya hekalu, kwa kuwa 
diombe dya sakami. Watenda ifumbi, wagula nazo 
luga dya mwumbi kutaga umo wageni. Kwa chi- 
nghone ayi luga ludya lukwinangigwa, luga lwa sakami 
hatta diyero. Nouwo yongeswe goile galongigwa ni 
mugonesi Yertmiya, yakulonga, walonda sawo maku- 
mi madatu ya fetha diombe dyakwe yoile yegumigwe 
diombe, woile wamuguma diombe wadya waana wa 
Israeli, wadilafa kwa luga wa mwumbi, vina Munde- 
wa voyanitamila. 

Isa kema kumwande ya Mukulu, Mukulu kamusa 
kalonga no gwegwe Mundewa wa Wayahudi? Isa 
kamutamiła, kulonga. Hoyafukuzwa na wakohani 
wakulu na wagosi, hahitule mbuli. Pilato kamuta- 
mila hukuhulika mbuli nyingahi wakukonyesa ? Aha 
hahitule mbuli hatta mukulu kajuma muno. 

Bassi kwa dijua dikulu, Mukulu yokuwaholela wa- 
nhu mohigwa yumonga wowohananga. Majua gadya 
hakuwa na mohigwa yehile disina dyakwe Barabba. 
Howowa walunda, Pilato kawatamila mukuhananga 
niwoholele nani? Barabba hagela Isa iyekwinangi- 
gwa Masiya? Kwa nhani kamanya ya kwamba 
wamulafa kwa uwifu wiha. 

Hoyekala mwigoda dya kulamula mukagwe kamu- 
letela, yakulonga uhamutendele mbuli munhu yudya 
wa kuliganisa; kwa nhani nyodoka diyero na mbuli 
nyingi mu njozi kwa chinghone yakwe. 

Na wakohani wakulu na wagosi wawafunda wanhu 
wamuhanange Barabba, wamwagile Isa. Mukulu kahi- 
tula kawatamila, yehoki yomukuhananga niwoholele ? 
Walonga Barabba. . Pilato kawatamila, Nimutendele 
nhani Isa iyekwinangigwa Masiya? Wose wamuta- 
mila yatungikigwe. Mukulu kalonga, kwa choni? 
wihi waki woyatendile * Watula chowe chingi muno, 
wakulonga yatungikigwe. 

Pilato hoyona hasumigwa hamei ninga uwifu ukugu- 
migwa, kalonda meji, kanawa mikono kumwande ya 
malundo, yakulonga, aniye sina mbuli kwa sakami 
ya munhu ayu iyena kuliganisa ; langiseni anye. 

Wahitula wanhu ,wose walonga, sakami yakwe mu- 
chanya yetu na muchanya ya waana wetu. 

Kawoholela Barabba, na yahamala kumutowa Isa 
kamulafa yatungikigwe. 

Nawo wajelelo wa Mukulu wamwigala Isa mu ma- 
tewa ya wajelelo, wamulundilila wose. Walegusa 
suke zakwe, wamuvasa na suke idunghu; wagolosa 
kofiya ya miwa, wamwika mwitwi na mpando mu 
mukono wakwe wa kulume, wafugama mafindi ku- 
mwande yakwe, wamutendela museigo, wakulonga, 
Mbukwa Mundewa wa Wayahudi, wamutwela mate 
muchanya yakwe. Walonda mpando wamutowa 
mwitwi. Wahamala kumuseigila, walegusa suke idya, 
wamuvasa suke zakwe, wamulongosa kumutungika. 

Na wahalawa wafika munhu wa Kurene disina 
dyakwe Simani wamukola yamwigalile musalaba 
wakwe. Wahafika hanhu ahekwinangigwa Golgotha, 
maloholo yakwe, hanbu ha itwi wamwingha kunywa 
siki yoile ihasigwa na safura ; naye hoyaluma hendile 
kunywa. 

Wamutungika, wagawa suke zakwe, watowa kura, 
ninga dyongeswe yoileyalongigwa ni mugonesi, hawa- 
zigawa suke yangu watowa kura muchanya ya suke 
zangu. Wekala hasi, wamumgojela. (37) Weka mu- 
chanya ya ditwi dyakwe mushtaka wakwe woile uwa- 
ndikigwa YOYU NO ISA, MUNDEWA WA 
WAYAHUDI. 

Na wahiji weli watungikigwa hamwedu naye, yu- 
monga mukono wa kulume, na yumonga mukono wa 
kumoso. 

Wadya awekuluta, wamudumilisa, wakumsingisa 
matwi, wakulonga, agwe goukudibana hekalu, gouku- 
jenga kwa majua madatu, ukihonye mwenecho ; vina 


no Gwegwe Mwana wa Mulungu, uhulumuke musa- 


laba. Nhaivo na wakohani wakulu wamutendela 

museigo hamwedu na wawandiki na wagosi, walonga ' 


hakahonya wanhu, hodoha kukihonya mwenecho, vina 
no yeye Mundewa wa Israeli yadulike sambiha mu 
msalaba, nase chomwihuwila. Kamwihuwila Mulu- 
ngu; yamuhonye sambiha vina kamufumila; kwa 
nhani kalonga, anie na Mwana wa Mulungu. Wahiji 
kayhi woile watungikwe p wamudumilisa. 

Bassi kukonga saa sita hakuwa chilo muchanya ya 
isi yose hatta saa a kenda, na kwa saa ya kenda Isa 
kalila kwa dijwi dikulu, yakulonga, Eli, Eli, lama 
sabakthani ? maloholo yakwe, Mulungu wangu, Mu- 
lungu wangu, nhani kunileka? Wanhu woile uko 
wema walonga, yuyu yakumwinanga Eliya. Na 
siludaha munhu yumwedu kaluta lumangho, kalonda 
sifongo kaiguma na siki kengisa mu mugwami ko- 
nywesa.  Wamonga walonga, leka chilangise vina 
Eliya kokwija yamuhonye. 

Isa hoyalila kahi kwa dijwi dikulu kalafa muye. 

Na pazia dya hekalu didegeka kulawa kuchanya 
hatta hasi; isi isingizika; mawe gotulika ; vilalo vi- 
gubuka, mitufi mingi ya wanhu wasunhile woile wa- 
gona wenuka, walawa mu vilalo, hanyuma ya kwinu- 
ka kwakwe wengila mu kaya isunhile, wonigwa ni 
wengi. 

Bassi mukulu na wadya woile naye wa kumugoja 
Isa, wahona kusingizika na mbuli zoile zitendigwa 
wagoha muno, walonga, chaweru ayu Mwana wa 
Mulungu. 

Hakuwa na waanawake wengi wakulangisa kutari, 
nowawo woile wamwandamila Isa kulawa Galilaya 
wamugojela. 

Mu wadya hawowa na Mariyamu Magdaleni, na 
Mariyamu nyina wa Yakobo na Yose, na nyina yawo 
waana wa Zebedayo. Hoyafika hegulo, keja munhu, 
mugole wa Arimathaya isina dyakwe Yusufu, naye 
hakowa musungura wa Isa ; kaluta kwa Pilato kahana- 
nga mutufi wa Isa. Pilato kalonga mutufi ulafigwe, 
Yusufu hoyaulonda mutufi kawoha mu suke njeru 
kawika mu chilalo chakwe yeye ishya dyoile kafukula 
mu diwe, kafingilisa diwe ikulu mu mulango wa chila- 
lo, kaluta kwakwe. Hawowa uko na Mariyamu Magda- 
lene, na Mariyamu yudya wa keli wekala kumwande ya 
chilalo. Dijua dya keli, dyoile hanyuma ya kugolosa 
wakohani wakulu na Mafarisayo wakikonghola kwa 
Pilato, walonga, Mundewa, chigelagela yudya mudasi 
yalonga yahowa mumi, hanyuma ya majua madatu 
nokwinuka. Bassi ulonge walange chilalo hatta lidjua 
dya kadatu; waheje wasungura wakwe mu chilo 
wamuhije, wakawatamile wanhu, kenuka mu chilalo ; 

na iswesa dya kumhero dyosuma diya dya kulongola. 
Pilato kawatąmila mwenawo wajelelo, luteni mudi- 
gojele vomudahile. Waluta walange chilalo, wadi- 
guma diwe chitangilo, weka wemilisi. 

Mariyamu Magdaleni, na Mariyamu wa keli, kulangisa 
chilalo. 

-Duwa isingisika ikulu; kwa nhani malayika wa 
Mundewa hakadulika kulanga, keja kabidula diwe 
mu mulango, kekala muchanya yakwe. Hakowa 
yakonela vina lumeme, na suke yakwe njeru muno 
vina thuluji. Wemilisi watetema kwa kumogoba, 
wowa vina wafu. | 

Malayika kawahitula, kawatamila, wanawake, (6)Mu 
hogohe nyenye; niwamanya mukuhananga Isa yoile 
katungikigwa. Hachaka; kwanhani kenuka, voyal- 
onga. Nyaguleni, langiseni hanhu hoyekigwe Mun- 
dewa. 

Luteni chimwande, muwatamile wasungula wakwe 
kenuka mu chilalo; naye yakuwalongolela kaluta 
Galilaya; no uko momona : langiseni, niwatamila. 

Walawa kwa chimwande mu chilalo awena woga na 
luseko lukulu, waluta mugulu wawatamile wasungula 
wakwe. Hatta howowa wakuluta wawatamile wasu- 
ngula wakwe, Isa keja kawatamila, mbukweni ! weja 
wamukoła migulu, wamufugamila. Isa kawatamila 
muhogohe : luteni mukawatamile ndugu zangu walute 
Galilaya; no uko kowonyona. 

Wadya howowa wakuluta, wemilisi wengila ukaya 
wawatamila wakohani wakulu mbuli zose zoile 
zitendigwa. Wakikonghola hamwedu na wagosi, 
watenda ifumbi, wawengha wajelelo fetha zikuwenela, 
wawatamila, Longeni, wasungula wakwe haweja mu 
chilo wamuhija, hochowa sese mu nhongo; na 
mukulu yahahulika yaya, chomufunda yeye na 
chowatasa nyenye. Walonda fetha watenda vina 
vowafundigwa; ihulikwa nonga yiyi mu Wayahudi 
hatta diyero. 

Nawo wasungula ikumi na yumwedu waluta Gali- 
laya, hatta mwitunda dyo yawalagisa Isa. Wamona 
wamufugamila ; wamonga wona kusinhuka. Isa keja 
kalonga nawo, kawatamila, ninghigwa ngufu zose mu 

ulanga na inu isi ; bassi luteni ; wafundeni makungugo | 
19 yose, muwabatize kwa disina dya Baba, na dya 
+ Mwana na dya Muye Musunhile, muwafunde wakole 
20 yose go noile niwalonga ; Naniye nabaho hamwedu 

nanye majua gose, hatta kumhero yaisi. Hano. 








IHERA. 





